Agronomists of the World / Γεωπόνοι του Κόσμου: Μαρτίου 2014\nΗ Συνεισφορά των ΓΕΩΠΟΝΩΝ ΤΟΥ ΚΟΣΜΟΥ στην απόρριψη της Πρότασης του Κανονισμού της Ε. Επιτροπής για τους σπόρους των καλλιεργειών\n«Η Συνεισφορά των ΓΕΩΠΟΝΩΝ ΤΟΥ ΚΟΣΜΟΥ στην απόρριψη της Πρότασης του Κανονισμού της Ε. Επιτροπής για τους σπόρους των καλλιεργειών»\nΑνακοίνωση & Σχολιασμός\nΜετά την απόρριψη της Πρότασης της Ευρωπαϊκής Επιτροπής του σχεδίου για μια νέα νομοθεσία (Κοινοτικός Κανονισμός) περί το «φυτικό αναπαραγωγικό υλικό» (γνωστή ως “seed regulation” ή «κανονισμός για τους σπόρους») από το Ευρωπαϊκό Κοινοβούλιο την Τρίτη 11 Μαρτίου 2014 με 650 ψήφους κατά και μόνον 15 ψήφους υπέρ,\nΟφείλουμε να κάνουμε τα παρακάτω σχόλια:\n- Οι διαβουλεύσεις γύρω από την Πρόταση Κανονισμού που απορρίφθηκε στο Ε. Κοινοβούλιο διαρκούν πολλούς μήνες (από τον Μάρτιο του 2013).\n- Σε όλη τη διάρκεια, η ελληνική κοινότητα των γεωπόνων επιστημόνων, οι περιβαλλοντικοί φορείς, οικολογικές οργανώσεις, οι μη κυβερνητικές οργανώσεις γύρω από τα αγροτικά και την αγροτική βιοποικιλότητα, κάποιες ευαισθητοποιημένες αγροτικές τοπικές κοινωνίες και σύλλογοι, προέβαλαν ανοικτα τις θέσεις τους, εξέφραζαν τις επιφυλάξεις τους και κατήγγειλαν τις «κρυμμένες σκοπιμότητες» της πρότασης.\n- Δυστυχώς τα κόμματα δεν φρόντισαν να ενημερωθούν για τις εξελίξεις, δεν εξέπληξαν θετικά τους πολίτες και δεν πήραν θέσεις για το θέμα. Στερούνται τραγικά της δυνατότητας να παρακολουθούν τα δρώμενα γύρω από τη βιοποικιλότητα ενώ οι ευρωβουλευτές τους, με ελάχιστες εξαιρέσεις, δείχνουν να μην μελετούν και να μην ασχολούνται σε βάθος και με συνέχεια.\n- Η πολιτεία μέσω ΥΠΕΚΑ, ΥΠΑΑΤ, ΥΠΕΞ, Υπ. Υγείας και εξαρτώμενων Οργανισμών, δεν εξεδήλωσαν και ουδέποτε δημοσιοποίησαν επίσημες και «καθαρές» θέσεις για το σχέδιο του Κανονισμού. Δεν είναι άλλωστε γνωστό αν είχαν «θέσεις» να τις παρουσιάσουν. Είχαν όμως την υποχρέωση να ενημερώνουν τους έλληνες αγρότες, τους καταναλωτές και την επιστημονική κοινότητα αλλά και να φροντίσουν να ενημερώνονται απ’ αυτούς.\n- Σε θέματα «βιοποικιλότητας και βιοτεχνολογίας» την ελληνική πολιτεία την διακρίνει μία ιδιάζουσα (πρωτόγνωρη) συμπεριφορά, σαφώς διαφοροποιημένη από εκείνη προ τετραετίας και παλαιότερα. Το αρνητικότερο χαρακτηριστικό της «νέας συμπεριφοράς» είναι να μαθαίνονται ποιες είναι οι θέσεις και οι αποφάσεις της, όταν είναι πλέον πολύ αργά. Προηγείται η γνωστοποίηση των τοποθετήσεων της στα ευρωπαϊκά όργανα, ενώ δευτερευόντως απασχολεί η εντός της χώρας ενημέρωση φορέων και κοινωνίας (είτε πρόκειται για τον κανονισμό των «σπόρων» είτε για την έγκριση Γενετικά Τροποποιημένων Ποικιλιών προς εμπορία ή καλλιέργεια σε ευρωπαϊκό έδαφος). Νωπό παράδειγμα οι θέσεις Έλληνα υπουργού ο οποίος καταψήφισε μεν την πρόταση για έγκριση της καλλιέργειας του μεταλλαγμένου καλαμποκιού 1507, αλλά με την ιδιότητά του ως προεδρεύων του Συμβουλίου Γενικών Υποθέσεων, δεν ζήτησε την απόσυρση της πρότασης από την Ευρωπαϊκή Επιτροπή και όλα αυτά μαθεύτηκαν, αφού συνέβησαν. - Οι «ΓΕΩΠΟΝΟΙ ΤΟΥ ΚΟΣΜΟΥ» με επαναληπτικές παρεμβάσεις τους και με αποκορύφωμα το πρόσφατο υπόμνημα του Γεωπόνου (ΓΠΑ) Ευάγγελου Αβδελά προς όλους του έλληνες Ευρωβουλευτές ανεξαιρέτως, επιλεκτικά δε και προς λοιπούς Ευρωπαίους Μέλη του Ε. Κοινοβουλίου, φρόντισαν να προειδοποιήσουν εγκαίρως και να ενημερώσουν με επιστημονική διαύγεια και με καταληπτά από όλους επιχειρήματα για το «ύποπτο» περιεχόμενο του Κανονισμού που τέθηκε σε ψηφοφορία.\n- Οι απόψεις των «ΓΕΩΠΟΝΩΝ ΤΟΥ ΚΟΣΜΟΥ», μεταξύ των πρωτοπόρων σ’ αυτή την εκστρατεία για την υπόθεση προστασίας της γεωργικής βιοποικιλότητας του τόπου και όχι μόνον, δεν έτυχαν της αναγκαίας προσοχής και μεταχείρισης από τα μέσα ενημέρωσης.\n- Την Τετάρτη 12 Μαρτίου 2014, και μετά την ψηφοφορία και απόρριψη της πρότασης του Κανονισμού από το Ε. Κοινοβούλιο, και όταν πλέον οι Έλληνες Ευρωβουλευτές ανακοίνωσαν την «επιτυχή έκβαση» της ψηφοφορίας, τότε μόνον και για πρώτη φορά τα μέσα ενημέρωσης εδέησαν να αφιερώσουν χρόνο στο γεγονός, χωρίς την παραμικρή αναφορά στους «ΓΕΩΠΟΝΟΥΣ ΤΟΥ ΚΟΣΜΟΥ» και για καμία άλλη επιστημονική οργάνωση, οι θέσεις των οποίων «προηγούνταν της ψηφοφορίας» επί μήνες. Φρόντισαν να δημοσιοποιήσουν τις θέσεις των Ευρωβουλευτών στα κεντρικά δελτία ειδήσεων (συγκεκριμένων κομμάτων) και καλώς έπραξαν, αλλά σε ολόκληρη την περίοδο που προηγήθηκε, αγνόησαν προκλητικά τις θέσεις και τις απόψεις ελλήνων επιστημόνων μέσα από συνέδρια, ημερίδες, εκδηλώσεις, υπομνήματα, δημοσιεύσεις κλπ, θέσεις και υλικό που ήταν διαθέσιμα, των οποίων έκαναν ευρύτατη χρήση οι ευρωβουλευτές. Οι πολιτικοί ήταν για μια αφορά ακόμη οι τελικοί εισπράκτορες της δημοσιότητας και των «μπράβο».\n- Το πλήρες υπόμνημα των «ΓΕΩΠΟΝΩΝ ΤΟΥ ΚΟΣΜΟΥ» προς την Ευρωβουλή για την «απαράδεκτη» πρόταση Κανονισμού της Ε. Επιτροπής, έχει αναρτηθεί στο διαδίκτυο από την 21η Ιανουαρίου 2014 με πλούτο επιχειρημάτων, αποκαλυπτικά στοιχεία και προειδοποιήσεις προς κάθε κατεύθυνση χωρίς τα εγχώρια μέσα ενημέρωσης, έντυπα και ηλεκτρονικά, να κάνουν την αναμενόμενη χρήση και αναφορές.\n- Τα ελληνικά μέσα ενημέρωσης τείνουν να αγνοούν (ενίοτε και να περιφρονούν) κατά σύστημα την επιστημονική κοινότητα το τόπου ή να ενεργούν επιλεκτικά με «ρατσιστική διάθεση» υπέρ των επιστημόνων και των επιστημονικών επιτυχιών εκτός συνόρων, αδιαφορώντας για την εντός των συνόρων επιστημονική οικογένεια και δράση. Πολλά τα παραδείγματα μετάκλησης ξένων ειδικών και περιθωριοποίησης των «εντός της χώρας». Τα μέσα δίνουν πρώτη προτεραιότητα και χρόνο σε προαποφασισμένη ειδησεογραφία και θεματολογία δευτερεύουσας σημασίας, πάντοτε σε βάρος (και με εχθρική διάθεση) της «άλλης ενημέρωσης» που ωφελεί.\nΤα γεγονότα μέχρι σήμερα και τι έπεται:\nΗ Πρόταση της Ευρωπαϊκής Επιτροπής για μια νέα νομοθεσία (Κοινοτικός Κανονισμός) περί το «φυτικό αναπαραγωγικό υλικό» (γνωστή ως “seed regulation” ή «κανονισμός για τους σπόρους»), απορρίφτηκε από το Ευρωπαϊκό Κοινοβούλιο την Τρίτη 11 Μαρτίου 2014 με 650 ψήφους κατά και με μόνον 15 υπερ. Σε αντίθετη περίπτωση μια τέτοια πρόταση θα έδινε υπερεξουσίες στην Ευρωπαϊκή Επιτροπή και θα άφηνε τις Χώρες Μέλη της ΕΕ τελείως ανήμπορες να παρεκκλίνουν από μια ανελαστική κοινοτική νομοθεσία ώστε να καλύψουν τις τοπικές τους ανάγκες. Την πρόταση κανονισμού επιχείρησε να περάσει η Κομισιόν, μέσω του αρμόδιου επιτρόπου Υγείας Τόνιο Μποργκ ο οποίος κατηγορήθηκε ευθέως για ενδοτικότητα έως και συναλλαγή με πολυεθνικές εταιρίες παραγωγής και εμπορίας σπόρων.\nΗ βιομηχανία των «σπόρων»\nΟ νέος Κανονισμός θα έδινε στις πολυεθνικές το μονοπώλιο των σπόρων με αποτέλεσμα να χαθούν οι παραδοσιακές ποικιλίες, επιβάλλοντας πολυέξοδες διαδικασίες, «εξόφθαλμα» απαγορευτικές για τους ερασιτέχνες αλλά και τους επαγγελματίες παραγωγούς να χρησιμοποιούν και να ανταλλάσουν «ντόπιες ποικιλίες» μη εγγεγραμμένες σε καταλόγους ποικιλιών, ενώ απειλούσε τη βιοποικιλότητα σε ολόκληρο το ευρωπαϊκό έδαφος ιδιαίτερα σε γεωγραφικά διαμερίσματα όπως η Ελλάδα με μία από τις πιο πλούσιες βιοποικιλότητες στον πλανήτη. Οι στόχοι ήταν εμφανείς από την πρώτη στιγμή που κοινοποιήθηκε το σχέδιο της πρότασης και αφύπνισαν την επιστημονική κοινότητα και τις αγροτικές κοινωνίες πρωτύτερα από κάθε δημόσια αρχή και πολιτικό σχηματισμό, και σκόπευαν να εξυπηρετήσουν μόνο την βιομηχανία σπόρων, η οποία θα ήταν και οι μόνη που θα μπορούσε να ανταποκριθεί στις δαπανηρές διαδικασίες και απαιτήσεις του κανονισμού.\nΗ αμφισβήτηση στο Ευρωκοινοβούλιο\nΜε αυτή την απόφαση του Ευρωπαϊκού Κοινοβουλίου εκδηλώνεται και η έντονη δυσαρέσκειά προς την Ευρωπαϊκή Επιτροπή, η οποία απέτυχε πλήρως να ικανοποιήσει τον αντικειμενικό σκοπό του νέου Κανονισμού που ήταν η απλοποίηση των κανόνων και η προώθηση καινοτομιών. Επίσης προκάλεσε ερωτηματικά και μεγάλη αμφισβήτηση μεταξύ των Μελών του Ευρωκοινοβουλίου, η προσπάθεια συγχώνευσης 12 οδηγιών σε έναν κεντρικό Κανονισμό, χωρίς περιθώρια ελιγμών για τα Κράτη Μέλη ώστε να ορίζουν μόνα τους τις ανάγκες τους.\nΗ άρνηση της Ευρωπαϊκής Επιτροπής και η συνέχεια\nΕίχε ήδη προηγηθεί η απόρριψη του Κανονισμού από τις κοινοβουλευτικές επιτροπές Περιβάλλοντος και Γεωργίας του Ε. Κοινοβουλίου. Παρά την απόρριψη η Ε. Επιτροπή αρνήθηκε να αποσύρει την πρότασή της, μέχρι που οι ευρωβουλευτές απέρριψαν στο σύνολό του το νομοσχέδιο «της πρώτης ανάγνωσης».\nΤο νομοσχέδιο θα εξετάσει στη συνέχεια το Συμβούλιο. Αν το Συμβούλιο ταχθεί επίσης υπέρ της καταψήφισης του νομοσχεδίου, η νομοθετική διαδικασία θα ολοκληρωθεί. Το Συμβούλιο έχει τη δυνατότητα να τροποποιήσει την αρχική πρόταση της Επιτροπής. Στην περίπτωση αυτή, το Κοινοβούλιο μπορεί είτε να απορρίψει τις τροπολογίες του Συμβουλίου στο στάδιο «της δεύτερης ανάγνωσης» - και έτσι να δώσει μια και καλή τέλος στο νομοσχέδιο - είτε να ξεκινήσει τις διαπραγματεύσεις με το Συμβούλιο σχετικά με την τελική διατύπωση της νέας νομοθεσίας για το φυτικό αναπαραγωγικό υλικό.\nΒιώνουμε την αναγκαστική στροφή της «εθνικής» αγροτικής πολιτικής ;\nΟι εξελίξεις των τελευταίων δύο ετών σε Ευρωπαϊκό επίπεδο που σχετίζονται γενικώς με την τύχη της Αγροτικής πολιτικής σε μία διευρυμένη Ευρωπαϊκή Ένωση των 28 (βλ.: νέα ΚΑΠ) και ειδικότερα με την Βιοτεχνολογία, τα θέματα Αγροτικής Βιοποικιλότητας και Περιβάλλοντος, των Ενισχύσεων, το ενδοκοινοτικό Εμπόριο αγροδιατροφικών προϊόντων, τις συμφωνίες και υποχρεώσεις προς τρίτες χώρες, κλπ, είναι ταχύτατες και συνεχώς διαφοροποιούνται και μετατοπίζονται. Επίσης «εν μέσω κρίσης» με τις ευρύτερης κλίμακας παρεμβάσεις και αφόρητες πιέσεις των δανειστών και της τρόικα για συρρίκνωση κάθε πτυχής εθνικής πολιτικής στα κράτη Μέλη του νότου, δεν γλυτώνει ούτε ο γεωργικός τομέας και δεν αφήνουν καμία αμφιβολία ότι οι τάσεις στην αγροτική πολιτική σε εθνικό επίπεδο εξελίσσονται να είναι ακόμη περισσότερο εξαρτημένες (και συμμορφούμενες) από ξένη και μη εθνική βούληση, είτε αυτή επιβάλλεται (επιτυχώς ή ανεπιτυχώς) από την ΕΕ, τον Παγκόσμιο Οργανισμό Εμπορίου (ΠΟΕ), τον ΟΟΣΑ ή τις πολυεθνικές του αγροδιατροφικού τομέα.\nΟι «ΓΕΩΠΟΝΟΙ ΤΟΥ ΚΟΣΜΟΥ» πιστεύουν ότι:\nΗ πρωτογενής παραγωγή, το συνεχώς ανανεώσιμο «χρυσάφι» της ελληνικής γης που ακούει στο όνομα «αγροτική βιοποικιλότητα», το πλούσιο αγροτοπίο της, οι ντόπιες ποικιλίες φυτών και φυλές ζώων και η παραδοσιακή διατροφή (φάρμακο…) είναι οι αλληλένδετοι «ποιοτικοί κρίκοι» που απειλούνται, αλλά αυτοί είναι που συμβάλλουν περισσότερο από κάθε άλλο εθνικό πόρο στην αγροδιατροφική μας αυτάρκεια, την περιβαλλοντική αναβάθμιση της χώρας, τον «ποιοτικό και τον θεραπευτικό» τουρισμό και τις τοπικές οικονομίες. Όταν αλλοιωθεί έστω και μία από αυτές τις ποιότητες με τις επιπόλαιες έως ανύπαρκτες «εθνικές» πολιτικές που οδηγούν π.χ. στην εξαφάνιση των ντόπιων ποικιλιών και φυλών, στην ελεύθερη χρήση των Γενετικά Τροποποιημένων καλλιεργειών ή στην συνεχιζόμενη δυστυχώς εγκατάλειψη γόνιμης και παραγωγικής γης, χωρίς να συγκινείται κανένας, το παιγνίδι για τον τόπο φαντάζει σίγουρα χαμένο….\nΆπαντες αναγνωρίζουν την ανανεωσιμότητα του ελληνικού ποιοτικού αγροτικού προϊόντος και την αναπτυξιακή του διάσταση ώστε να συντηρεί και τον αστικό πληθυσμό και την ύπαιθρο ζωντανή, αλλά όλα συνεχίζουν να μένουν σε επίπεδο ακαδημαϊκής κουβέντας και ενοχλητικής απραξίας με πολλά «πρέπει» και αμέτρητα «χρειάζεται»\nΗ απόρριψη του Κανονισμού παραμένει ως μία ευχάριστη εξέλιξη στα ευρωπαϊκά δρώμενα και ζωντανό παράδειγμα «αφύπνισης» μέσα από την επιστημονική επιχειρηματολογία και την ενεργό δράση. Ο δρόμος θα είναι ακόμα πιο τραχύς και μακρύς μέχρι το τέλος. Οι «ΓΕΩΠΟΝΟΙ ΤΟΥ ΚΟΣΜΟΥ» δήλωσαν παρόντες, πρωτοστάτησαν και έκαναν το αυτονόητο.\nΑναρτήθηκε από Γεωπόνοι του Κοσμου στις 13:14 0 σχόλια\nΕτικέτες βιοποικιλότητες, Ευρωπαϊκή Επιτροπή, σπόροι καλλιεργειών, φυτικό αναπαραγωγικό υλικό, seed regulation\nΟι εξελίξεις της παραγωγής\nΤην 1η Απρίλιου του 2015 σταματά το καθεστώς των ποσοστώσεων παραγωγής γάλακτος στην Ευρωπαϊκή Ένωση. Αναλυτές αναφέρουν ότι (βλ. Έκθεση των Ernst & Young & τα Συμπεράσματα του Σεπτεμβρίου 2013 στις Βρυξέλλες σε συνέδριο της ΕΕ), η κατάργηση των ποσοστώσεων θα επηρεάσουν ελάχιστα την παραγωγή γάλακτος στην ΕΕ στο άμεσο μέλλον, αλλά βραχυπρόθεσμα θα προκαλέσει μικρής κλίμακας αλλαγές στον κλάδο γαλακτοκομικών προϊόντων στην ΕΕ. Αναμένεται μετά το 2015 αύξηση της παραγωγής της τάξεως του 5%, ενώ ο τιμές παραγωγού (στο κτήμα) θα πέσουν κατά 10% περίπου (εκτιμήσεις). Όλοι οι ειδικοί συμφωνούν ότι η αστάθεια των τιμών θα είναι ένα από τα μεγαλύτερα προβλήματα που θα αντιμετωπίσουν οι γαλακτοπαραγωγοί μετά την κατάργηση των ποσοστώσεων. Σύμφωνα με τις αναλύσεις που δημοσιεύονται, οι χαμηλότερες τιμές και οι μεγαλύτερες διαθεσιμότητες σε γάλα θα οδηγήσουν στην παραγωγή περισσότερων ποσοτήτων γαλακτοκομικών προϊόντων, άρα μεγαλύτερη προσφορά για εξαγωγές, γεγονός που μπορεί να προκαλέσει και πτώση των διεθνών τιμών.\nΠροβλέψεις του 2012 της Δ/σης Γεωργίας της ΕΕ (DG Agri) για την επόμενη 10ετία (μέχρι και το 2022) μιλούν για αύξηση της παραγωγής και των εξαγωγών, κυρίως των ευρωπαϊκών τυριών και του αποβουτυρωμένου γάλακτος σε σκόνη (skim milk powder ή SMP) που θα φτάσουν να καλύπτουν περί το 32% της παγκόσμιας ζήτησης που εμφανίζεται αυξημένη. Το πλήρες γάλα σε σκόνη (whole milk powder ή WMP) θα παρουσιάσει πτώση λόγω της αυξημένης ανταγωνιστικότητας από χώρες της Ωκεανίας, ενώ τα ευρωπαϊκά βούτυρα θα παραμείνουν ασυναγώνιστα λόγω της απόστασης μεταξύ των ευρωπαϊκών και των διεθνών τιμών.\nΠερισσότερα για τη συνάντηση των Βρυξελλών του Σεπτεμβρίου 2013 παρουσιάζονται στη σελίδα της Ευρωπαϊκής Επιτροπής: http://ec.europa.eu/agriculture/events/dairy-conference-2013_en.htm\nΟι Ευρωπαϊκές ενώσεις παραγωγών γάλακτος από τον Μάρτιο του 2013 ζητούν από την ΕΕ να μην υπάρξουν άλλα εμπόδια που θα αποθαρρύνουν νέους αγρότες να ασχοληθούν με την αγελαδοτροφία, όταν ήδη ο πληθυσμός των αγροτών του κλάδου εμφανίζεται γερασμένος και οι ανταγωνιστικές χώρες εκτός της ΕΕ κάνουν συνεχώς επενδύσεις στην γαλακτοπαραγωγή. Τις ίδιες απόψεις εκφράζει και ο Ευρωπαϊκός Σύνδεσμος Εμπόρων Γαλακτοκομικών προϊόντων (EUCOLAIT) ο οποίος έχει ήδη παρέμβει με προτάσεις για την νέα ΚΑΠ (2014-2020). Υπάρχει η κοινή άποψη στην ΕΕ ότι διεθνώς οι αγορές του κλάδου διευρύνονται με παράλληλη αύξηση της ζήτησης πράγμα που σημαίνει ότι οποιαδήποτε «περιοριστικά μέτρα» στην Ευρώπη για μείωση της παραγωγής θα ευνοήσουν μόνο τους ανταγωνιστές της.\nΣτο μεταξύ, σύμφωνα με το Αμερικανικό Υπ. Γεωργίας USDA (Υπηρεσία Εξωτερικών Υποθέσεων Γεωργίας, ή FAS) οι αποδόσεις σε γάλα των ευρωπαίων αγελάδων εμφανίζει αυξητική πορεία, όχι όμως και ο πληθυσμός των αγελάδων ο οποίος παρουσιάζει πτώση τα 3 τελευταία χρόνια, περίπου κατά μισό εκατομμύριο κεφαλές. Η αύξηση όμως της παραγωγικότητας του ζωικού κεφαλαίου που μένει για να παράγει είναι αισθητή και μετρίσιμη, γεγονός που θα συμβάλλει προσθετικά στις αναμενόμενες αυξημένες παραγωγές μετά την κατάργηση των ποσοστώσεων. Στη Σουηδία καταγράφονται οι υψηλότερες αποδόσεις σε ευρωπαϊκό έδαφος με 8000 κιλά/έτος και πλέον, και ακολουθούν οι Φινλανδία, η Δανία και η Ολλανδία (με 7-7500 κιλά) ενώ προς το τέλος της κατάταξης βρίσκεται και η Ελλάδα με 4000-4500 κιλά.\nΤο ισοζύγιο γάλακτος στην ΕΕ και στην Ελλάδα\nΣύμφωνα με τις ίδιες πηγές η προσφορά και κατανάλωση γάλακτος σε υγρή μορφή στην ΕΕ-27 για την τρέχουσα εμπορική περίοδο 2013-2014, έχει τα εξής χαρακτηριστικά:\nΣύνολο αγελάδων στη παραγωγή: 22,7 εκατομμύρια κεφαλές\nΠαραγωγή «φρέσκου» γάλακτος: 144,3 εκατομμύρια μετρικοί τόνοι (ΜΤ)\nΕξαγωγές γάλακτος σε υγρή μορφή εκτός ΕΕ: 282.000 ΜΤ\nΚατανάλωση εντός της ΕΕ: 34 εκατομμύρια ΜΤ\nΠρώτη ύλη για την ευρωπαϊκή γαλακτοβιομηχανία & τυροκομία: 110 εκατομμύρια ΜΤ\nΕισαγωγές γάλακτος από τρίτες χώρες εκτός ΕΕ-27, αμελητέες: περί τους 5000 τόνους (ΜΤ)…\nΣύμφωνα με τον ΕΛΟΓΑΚ, η χώρα μας παράγει σήμερα περί τους 600.000 τόνους αγελαδινού. Για το 2013 εμφανίζεται πτώση της τάξεως του 5.8% σε σχέση με το 2012, αλλά καταγράφεται και συνεχής πτώση παραγωγής και αριθμού παραγωγών για την 10ετία 2003-2013, αντίθετα με την Κοινοτική ποσόστωση που έχει ανέλθει στους 869.589 τόνους (υπάρχει δηλαδή ένα άνοιγμα των 265.000 τόνων ανάμεσα στην παραγωγή και την ποσόστωση). Οι τιμές παραγωγού ήταν στα 0,4465 € (το 2012) και στα 0,4551 € (το 2013).\nΗ Ελλάδα εισάγει κάθε χρόνο άλλους 300.000 ΜΤ γάλα από την ΕΕ σε διάφορες μορφές και αρκετές ποσότητες από γειτονικές βαλκανικές χώρες σε μια προσπάθεια να «πιστοποιεί» και να βαφτίζει το γάλα είτε ως «φρέσκο», είτε και ως «ελληνικό»….. Το 45% περίπου του εισαγόμενου είναι πλήρες γάλα (whole milk) το οποίο στην στατιστική ονοματολογία αναφέρεται ως «fresh» (φρέσκο)….!!!!!. Το 41% είναι γάλα εβαπορέ (αφού έχει αφαιρεθεί το 60% του νερού από το φρέσκο γάλα…), ένα 7% είναι αποβουτυρωμένο και άλλο ένα 7% διάφορα άλλα γάλατα, πλήρη και συμπυκνωμένα, σκόνες, κλπ. Η ποσότητες αυτές αντιστοιχούν σε μια αγορά (εντός της χώρας μας) της τάξεως των 337 εκατομμυρίων δολαρίων ετησίως, θα έλεγε κανείς «παράδεισο» των ευρωπαίων εμπόρων αγελαδινού γάλακτος ο οποίος όλο και μεγαλώνει όσο εγκαταλείπεται η ελληνική αγελαδοτροφία (συνειδητά ή ασυνείδητα, με τεράστιες πάντως πολιτικές ευθύνες από εντάξεως στην ΕΕ.….).\nΠοιος όμως είναι ο ορισμός του φρέσκου γάλακτος ;\nΕδώ υπάρχουν διάφοροι ορισμοί και εξαρτάται από το τι εννοούμε με τους όρους «γνήσιο», «φρέσκο», «νωπό», «ανεπεξέργαστο», κλπ. Ο ορισμός που επικρατεί στις περισσότερες χώρες όπου η αγελαδοτροφία στηρίζεται στις χορτονομές και τις βοσκές και λιγότερο στις συμπυκνωμένες τροφές…. είναι ότι:\n«το φρέσκο γάλα προέρχεται από αγελάδες βοσκής, περιέχει όλο το λίπος, δεν έχει υποστεί την οποιαδήποτε επεξεργασία, είναι νωπό και μη ομογενοποιημένο»…..\nΗ γενική πάντως άποψη που επικρατεί είναι ότι το φρέσκο, νωπό ή ανεπεξέργαστο γάλα (που δεν έχει υποστεί παστερίωση, ούτε καν ήπια παστερίωση, γνωστό και ως “raw milk” κατ’ άλλους «φρέσκο ημέρας») έχει διάρκεια ζωής μικρότερη της μιας εβδομάδας. Υπάρχουν υποστηρικτές του «ότι η διάρκεια αυτού του γάλακτος μπορεί να κρατήσει μέχρι και δύο εβδομάδες αν τηρηθεί αυστηρά ο σωστός κύκλος ψύξης». Το γάλα παστερίωσης επιμηκύνει ασφαλώς τη διάρκεια ζωής του μέχρι και τις 12 ήμερες σε κατάλληλες συνθήκες και το υψηλής παστερίωσης (μακράς διάρκειας) μέχρι και 6 μήνες σφραγισμένο….. Η διαφορά είναι ότι το μη παστεριωμένο (φρέσκο) γάλα σε κατάλληλο περιβάλλον (αλκαλικό), περιέχει και όλους τους ωφέλιμους μικροοργανισμούς, πιθανώς και κάποιους επιβλαβείς (τυχαία παρουσία), πράγμα που εξαρτάται από την υγιεινή των ζώων και της παραγωγικής διαδικασίας. Το πλεονέκτημα του φρέσκου ημέρας (που προφανώς δεν μπορεί να είναι συγχρόνως και ημέρας και εισαγόμενο…..) είναι ότι περιέχει όλα του τα συστατικά που καταστρέφουν παθογόνους οργανισμούς (αντισώματα, ωφέλιμα βακτηρίδια, πρωτεΐνη Β12, λακτοπεροξειδάση, λιπαρά οξέα μέσης αλυσίδας ή MCFA, την Λακτοτρανσφερίνη (LTF) που υπάρχει και στο μητρικό γάλα, κλπ), παρεμποδίζουν την απορρόφηση παθογόνων από τα τοιχώματα του εντέρου και ενδυναμώνουν το ανοσοποιητικό σύστημα.\nΣτην περίπτωση του παστεριωμένου γάλακτος όλα αυτά τα πλεονεκτήματα ελαχιστοποιούνται μέχρι που μηδενίζονται (για περισσότερες πληροφορίες βλ.: (Scientific American, December 1995; British J of Nutrition, 2000:84(Suppl. 1):S3-S10, S75-S80, S81-S89)\nΗ μεγαλοποίηση των Κινδύνων γύρω από το «φρέσκο»\nΑν και το φρέσκο γάλα, όπως κάθε τροφή, μπορεί να επιμολυνθεί και να προκαλέσει ασθένειες, οι κίνδυνοι που συνδέονται με το φρέσκο γάλα πολλάκις μεγιστοποιούνται. Αναφέρονται αναλύσεις περιστατικών στις ΗΠΑ (πάνω από 70), όπου το φρέσκο γάλα σκόπιμα ενοχοποιήθηκε για πρόκληση ασθενειών. Διαπιστώθηκε μεγάλη προκατάληψη κατά του προϊόντος, λάθος εκτιμήσεις που δεν στηρίχθηκαν σε «βάσιμα» θετικά δείγματα γάλακτος, παραποιήσεις στοιχείων και λανθασμένες μέθοδοι στατιστικής ανάλυσης. Μια σπουδαία συλλογή βιβλιογραφίας και πολλά επιχειρήματα αναφέρονται στην 133 σελίδων έκθεση του Ιδρύματος Weston A. Price (αμερικανική ΜΚΟ για την Εκπαίδευση και Επιμόρφωση σε Θέματα Διατροφής). (Βλ.:http://www.realmilk.com/wp-content/uploads/2012/11/ResponsetoMarlerListofStudies.pdf\nΤο Αμερικανικό Υπ. Γεωργίας (USDA) μαζί με την Υπηρεσία Ελέγχου τροφίμων και φαρμάκων (FDA) έχουν αναφέρει εδώ και χρόνια (2003) ότι συγκριτικά με το φρέσκο γάλα έχουν καταγραφεί 515 περισσότερες δηλητηριάσεις από Λιστέρια (Listeria Monocytogenes) από αλλαντικά παρά από «φρέσκο γάλα» και 29 περισσότερες από παστεριωμένο γάλα παρά από φρέσκο. (Βλ.: Interpretive Summary – Listeria Monocytogenes Risk Assessment, Center for Food Safety and Applied Nutrition, Sept. 2003, p.17). Το παστεριωμένο γάλα λόγω της μεγάλης ποσότητας που διακινείται και της απουσίας αντιμικροβιακών συστατικών, όταν επιμολυνθεί μπορεί να προκαλέσει ασθένειες σε πολύ ευρύτερο πληθυσμό (το 1984-85 προσβλήθηκαν 200.000 άνθρωποι στις ΗΠΑ, ενώ το 2007 τρείς άνθρωποι πέθαναν στην Μασαχουσέτη από παστεριωμένο γάλα).\nΤο φρέσκο γάλα σε αντίθεση με το παστεριωμένο μπορεί να ξινίσει, που δεν είναι και κάτι το «κακό», αλλά όσοι γνωρίζουν από γάλα, δεν σημαίνει ότι το πετάμε. Επιδέξιες νοικοκυρές φτιάχνουν βουτυρόγαλα, κρέμα γάλακτος, τυρί κρέμα, κ. ά. (souring = good ή «το ξίνισμα είναι καλό», λένε οι αγγλοσάξονες…). Αντίθετα το παστεριωμένο γάλα όταν αλλοιωθεί γίνεται ακατάλληλο προς βρώση, αλλά και προς χρήση.\nΤο ποιοτικότερο φρέσκο (νωπό) γάλα είναι αυτό που προέρχεται από ζώα που τρέφονται με υγιεινές τροφές (χορτονομή από βοσκές και από εκτροφή σε βοσκές) και που δεν «φορτώνονται» με φάρμακα (αντιβιοτικά, ορμόνες, κλπ). Γάλα από τέτοιες εκτροφές διαρκεί πολύ περισσότερο της μιας εβδομάδας σε κατάλληλη ψύξη και όταν τελικά φτάσει να κόψει σε γάρο, θρόμβους και πέτσες, διατηρεί ακόμη τη γλυκιά του γεύση και γίνεται περισσότερο θρεπτικό. Πριν από το κόψιμο, και όταν αρχίζει η ζύμωση φτιάχνει μια πολύ καλή και απαλή γιαούρτη και το πλούσιο ρόφημα το γνωστό κεφίρ…..!!!!\nΠοιοτικοί παράμετροι που δεν ελέγχονται συστηματικά (έως καθόλου)\nΜία άλλη εξίσου σοβαρή («αδιαφανής») παράμετρος και μη ανιχνεύσιμη από τις ελεγκτικές υπηρεσίες δημόσιας υγείας, που χαρακτηρίζει την ποιότητα του γάλακτος (φρέσκου ή μη) και η οποία δεν φαίνεται να λειτουργεί προς όφελος του καταναλωτή, είναι το γεγονός ότι τα βοοειδή, τα χοιρινά και τα πουλερικά στην ΕΕ, τρέφονται εδώ και πολλά χρόνια με Γενετικά Τροποποιημένες (ΓΤ) ζωοτροφές (κυρίως σόγια και καλαμπόκια) και με πολλά πρόσθετα και ένζυμα που παράγονται από γενετικά τροποποιημένους οργανισμούς.\nΕκτιμάται ότι 30 εκατομμύρια τόνοι μεταλλαγμένων ζωοτροφών εισάγονται στην ΕΕ κάθε χρόνο. Σε όλα τα σιτηρέσια στην ΕΕ η μεταλλαγμένη σόγια συμμετέχει κατά 25-30% στις έτοιμες ζωοτροφές, ίσως και περισσότερο (στα σταβλισμένα ζώα). Αν και οι ΓΤ ζωοτροφές επιβάλλεται να φέρουν σήμανση «non-GMO» και να συνοδεύονται από σχετικά πιστοποιητικά κατά την εισαγωγή τους στην ΕΕ, κανένα από τα κτηνοτροφικά προϊόντα όπως το γάλα, τα αυγά και το κρέας δεν φέρουν ανάλογη σήμανση…. Το μεγαλύτερο ποσοστό γαλακτοπαραγωγών μονάδων εκτροφής στην ΕΕ από όπου προέρχονται οι εισαγόμενοι 300.000 τόνοι γάλακτος και στην Ελλάδα, χρησιμοποιούν ΓΤ ζωοτροφές και κανένα φορτίο που καταφτάνει στη χώρα μας δεν φέρει πιστοποίηση, ούτε καν του ζητείται να φέρει. Όποιο γάλα φτάνει στη χώρα μας από «άγνωστα ζώα», με «άγνωστη σύνθεση» και «άγνωστη διαδικασία διατήρησης» δεν μπορεί να έχει απολύτως καμία σχέση με τον «ορισμό του φρέσκου» ανεξαρτήτως διάρκειας ζωής, ενώ δημιουργείται τεράστιο θέμα με τον εύκολο χαρακτηρισμό «φρέσκο»…. Η ετικέτα του «φρέσκου» θα πρέπει να χορηγείται μόνο στο προϊόν που τηρεί τον ορισμό και τις προδιαγραφές του «φρέσκου»…\nΑπό το 1989 η ΕΕ έχει απαγορεύσει την χρήση ορμονών στα ζώα κρεοπαραγωγής και γαλακτοπαραγωγής για αύξηση της παραγωγής κρέατος και γάλακτος. Υπάρχουν όμως αναφορές (1996) για παράνομη χρήση, με το Βέλγιο να πρωτοστατεί στη διάθεση απαγορευμένων ορμονών στην μαύρη αγορά μέχρι και την Ολλανδία και τη Γαλλία, αλλά και νωρίτερα (1992) στην Ιρλανδία, χωρίς να έχουν εξαρθρωθεί τα κυκλώματα. Η απαγόρευση της ΕΕ προκάλεσε διακίνηση των ουσιών αυτών στη μαύρη αγορά, το μέγεθος της οποίας είναι απροσδιόριστο. Δημοσιεύματα στο Βέλγιο αναφέρουν ότι το 25% της παραγωγής έχει κάνει χρήση, ενώ στην Ιρλανδία υπήρξαν αναφορές επίσης για το 25% με το Υπ. Γεωργίας της χώρας να το παραδέχεται αλλά να μιλάει για το 3%....!!!!\nΣήμερα στην ΕΕ τα κρέατα και τα γαλακτοκομικά διακινούνται ελεύθερα χωρίς την υποχρέωση σήμανσης Hormone-free κρέας ή γάλα…!!! Οι ευρωπαϊκές καταναλωτικές οργανώσεις και μαζί η επιστημονική κοινότητα συμφωνούν ότι οι έλεγχοι είναι ελλιπείς στο έδαφος της ΕΕ (κάπως καλύτερα πάντως από το τι συμβαίνει στις ΗΠΑ…), το δε πεδίο για τη διακίνηση προϊόντων «αμφιβόλου ποιότητας» είναι πλέον ανοιχτό στο εμπόριο το οποίο όταν χρειαστεί ασκεί τις δικές του πιέσεις στις Βρυξέλλες για να πετύχει ακόμη περισσότερη ελευθερία και μειωμένους ελέγχους. Η οικονομική κρίση έχει επιτείνει το πρόβλημα λόγω έλλειψης προσωπικού, πόρων και μέσων, κυρίως στις χώρες του νότου όπου οι βόρειοι μπορούν να στέλνουν οτιδήποτε είναι για «πέταμα», το δε εμπόριο να τα διακινεί σε ανταγωνιστικές τιμές με περιφρόνηση της ποιότητας και των επιπτώσεων στην υγεία των καταναλωτών οι οποίοι εθίζονται στο φτηνό (αναγκαστικά) και ξεχνούν το ποιοτικό και το υγιεινό. Ότι συμβαίνει με τα φάρμακα το βλέπουμε να συμβαίνει και στα τρόφιμα. Η παρατεταμένη κρίση και οι πολιτικές που την συντηρούν σαφέστατα ακουμπούν και τη διατροφή των πολιτών.\nΤι πρέπει να συντρέχει «τούτη την ώρα των μαχών»\nΑυτό που συντρέχει «τούτη την ώρα των μαχών» ανάμεσα στα «εγχώρια» υπουργεία Ανάπτυξης και ΥΠΑΑΤ, τους φωστήρες του ΟΟΣΑ και μια ξεροκέφαλη και βλακώδη τρόικα γνωστών υπαλληλίσκων με τα μπακαλίστικα αριθμητήρια στη μασχάλη, η οποία δεν ασχολείται καν με την ουσία (τρίπτυχο ποιότητας - καταναλωτή - κοινωνίας), ούτε είναι σε θέση να καταλάβει τι ακριβώς της ανέθεσαν να ασχοληθεί και να επιβάλλει, είναι:\n· Οι αυστηροί έλεγχοι των εισαγόμενων «άσπρων υγρών» με το όνομα «γάλα» από έναν διαλυμένο, σχεδόν ανύπαρκτο, κρατικό μηχανισμό και να σταματήσουν επιτέλους να το αποκαλούν «φρέσκο» (με συχνότερες δειγματοληψίες στα σημεία εισόδου και στα ράφια, απαίτηση πιστοποιητικών για αφλατοξίνες, ελέγχους για σωματικά κύτταρα ανά ml, παρουσία ΓΤ DNA, ορμονών, αντιβιοτικών, κ.ά.)\n· Απαγορεύσεις και μέτρα προς παρεμπόδιση ανάμειξης εισαγόμενων με εγχώριο γάλα που εξυπηρετεί την κερδοσκοπία λόγω της διαφοράς τιμών κατά 25-30% μεταξύ του ελληνικού και του εισαγόμενου προϊόντος, αλλά και μέτρα αποφυγής της όποιας παραπλάνησης των καταναλωτών (αναθεώρηση του καθεστώτος ετικέτας, σήμανσης, συσκευασίας, αναφορά προέλευσης, κλπ).\n· Επαναφορά και αυστηροποίηση της αγορανομικής διάταξης η οποία προέβλεπε την υποχρεωτική αναγραφή της χώρας προέλευσης της πρώτης ύλης στις συσκευασίες.\n· Η «διακριτή ποιοτική διαβάθμιση» του γάλακτος στα ελληνικά ράφια και όχι η κατάταξη του βάσει της διάρκειας ζωής του, επιτρέποντας την αναγραφή «φρέσκο» στην ετικέτα μόνο για το επιστημονικά οριζόμενο ως «φρέσκο».\n· Ο καθορισμός της λιανικής τιμής βάσει ποιότητας και συστατικών, αλλά και διαφώτιση του καταναλωτή προς μια συμπεριφορά με την κρατική παρουσία και καθοδήγηση των παραγωγικών φορέων, που θα τον βοηθήσουν να καταφέρει να απαγκιστρωθεί από την τιμή του προϊόντος κάνοντας επιτέλους «συνήθεια και κτήμα του» το γεγονός ότι τα όποια σκουπίδια στα ράφια με το ψευδώνυμο του «φρέσκου» είναι μεν φτηνότερα, αλλά κοστίζουν πολλαπλάσια σε ποιότητα ζωής, σε θρέψη και σε βλάβες υγείας (ότι είναι φτηνό είναι και ακριβό).\nΥπάρχει βούληση ή αυτή που υπάρχει δεν είναι δική μας ;\nΤο Υπ. Aνάπτυξης κάνει το λάθος να μην ξέρει τι θα πει «φρέσκο» (ή προσποιείται ότι δεν ξέρει) στηρίζοντας μια τελείως λανθασμένη άποψη του ΟΟΣΑ (από μελέτη μάλιστα που συντάχθηκε, ποιος ξέρει πως και γιατί, και την πλήρωσε το ίδιο το ελληνικό δημόσιο…!!!), χωρίς να έχει εμπεριστατωμένη επιστημονική «γεωτεχνική» άποψη, χωρίς βαθιά γνώση της αγοράς στη χώρα και την ΕΕ, άρα χωρίς πειστικά επιχειρήματα, αυτοπαγιδευμένο σε μια ακριβοπληρωμένη μελέτη και αφήνοντας να αιωρούνται παρερμηνείες και καχυποψίες. Η εμμονή σε μια επιμήκυνση της διάρκειας ζωής στο «φρέσκο» γάλα από 5 σε 7 ημέρες…., δεν έχει κανένα νόημα από την πλευρά της επιστήμης και της τεχνολογίας γάλακτος, έχει μόνο πολιτικό σκοπό, δυστυχώς σε όφελος και προς διευκόλυνση του εισαγωγικού εμπορίου, ενώ για μια ακόμη φορά και ανερυθρίαστα, περιφρονεί και ζημιώνει την ελληνική κτηνοτροφία και όσους την υπηρετούν. Σε «φωναχτά» θέματα δικαίου και εθνικού συμφέροντος, το Υπ. Ανάπτυξης και άλλα υπουργεία θα μπορούσαν να χτυπήσουν «ηχηρά» το χέρι στο τραπέζι των προκλητικών υπαλληλίσκων της τρόικας. Δεν πονάει η παλάμη…. και αν πονέσει θα κρατήσει για λίγα δευτερόλεπτα….!!!!\nΑπό την άλλη πλευρά το ΥΠΑΑΤ έχει τη γνώση και την εμπειρία, τους κατάλληλους ανθρώπους (που άλλοτε τους χρησιμοποιεί και άλλοτε τους αγνοεί), προβαίνει συνεχώς σε υπουργοκεντρικούς χειρισμούς και με τη σειρά του δείχνει να στηρίζει την εγχώρια παραγωγή και μεταποίηση (και καλώς πράττει εάν αυτός είναι ο στόχος), «κίνηση» που οι κοινοτικοί και οι τροϊκανοί δεν την ακούνε με ιδιαίτερη ευχαρίστηση. Ζούμε σε μια ΕΕ όπου «η όποια εθνική παρέμβαση για εθνική προστασία εθνικών κλάδων της οικονομίας, δεν αρέσει» και ενίοτε τιμωρείται…. Η μεγαλύτερη όμως παράλειψη των εκάστοτε ΥΠΑΑΤ από το 1981 και μετά, ήταν η έλλειψη εθνικής στρατηγικής προς μια «γαλακτοπαραγωγή» αυτάρκειας, η μόνη που θα γύρναγε τα πράγματα ανάποδα, θα αποστόμωνε τους υπαλληλίσκους του Τόμσεν και θα καθιστούσε τη συζήτηση των ημερών γύρω από το γάλα τελείως περιττή…\nΗ άποψη ότι η Ελλάδα δεν παρέχει τις κατάλληλες συνθήκες για να αναπτυχθεί η αγελαδοτροφία της είναι λάθος και δεν στηρίζεται σε αντικειμενικά δεδομένα. Σχεδόν όλες οι ζώνες γύρω από τους υγροβιοτόπους της, τις λίμνες της, τα δέλτα των ποταμών της, η παραδοσιακή ορεινή και νησιώτικη αγελαδοτροφία με τις βαθμιαία αφανιζόμενες φυλές ζώων, έχουν τη δική τους δυναμική με τεράστια οικονομικά και περιβαλλοντικά οφέλη για τον τόπο και τις τοπικές κοινωνίες που ελάχιστα απασχόλησαν τους περαστικούς από το ΥΠΑΑΤ και ακόμη πιο λίγο την επενδυτική πολιτική. Μια ξεχωριστή εικόνα που διαψεύδει πολλούς, έρχεται από τη βουβαλοτροφία της Κερκίνης, την Τηνιακή σπάνια Αγελάδα που ήδη δίνει μεροκάματα σε πρώην οικοδόμους νησιώτες…. και άλλων περιοχών, παραδείγματα που κυριαρχούν «μέσα στο γενικό τίποτε», με πρωτεργάτες μερικούς ήρωες κτηνοτρόφους που επιμένουν σε πείσμα της γενικής αδιαφορίας και αγιάτρευτης ανοησίας των αρμοδίων…\nΤα πάντα είναι θέμα χάραξης ή όχι μιας «αγροτικής χωροταξικής οργάνωσης», επιτέλους ενός εθνικού σχεδίου αγροτικής πολιτικής προσανατολισμού και στοχευμένων ενισχύσεων, ενδεδειγμένης αξιοποίησης της «μοναδικής στον κόσμο» βιοποικιλότητας, της επιστημονικής έρευνας, των εδαφικών, των βιοκλιματικών και των ανθρώπινων πόρων της χώρας.\nΑναρτήθηκε από Γεωπόνοι του Κοσμου στις 11:53 2 σχόλια\nΕτικέτες εθνικό σχέδιο αγροτικής πολιτικής, ισοζύγιο, μεταλλαγμένα, Παραγωγή, Σταμάτης Σεκλιζιώτης, φρέσκο γάλα\nΗ Συνεισφορά των ΓΕΩΠΟΝΩΝ ΤΟΥ ΚΟΣΜΟΥ στην απόρριψη...\nΤο γάλα, ο ορισμός του «φρέσκου», οι κίνδυνοι, η α...


Andronis Hotels: Ένα ξενοδοχειακό βίντεο που αλλάζει τα δεδομένα! | Hotel Mag\nΈνα νέο βίντεο δημιουργήθηκε από το Andronis Exclusive για να δώσει μια γεύση από τη γενική ιδέα του ξενοδοχείου- δημιουργώντας εμπειρίες που είναι διαρκείς και υπέροχες, αφήνοντας στους επισκέπτες αναμνήσεις που αντηχούν για πολύ καιρό. Οι πισίνες, οι εμπειρίες διασκέδασης, οι γαστρονομικές επιλογές, τα ποτά και πολλά ακόμη, βρίσκονται στο επίκεντρο, τόσο του βίντεο, όσο και των υπηρεσιών.\nΓιατί αυτό το βίντεο, όμως, είναι διαφορετικό;\nΈχουμε συνηθίσει όταν βλέπουμε ένα διαφημιστικό σποτ για ξενοδοχείο, να ακούμε, ήσυχη ρομαντική μουσική. Ή να βλέπουμε συνήθως ένα ζευγάρι, ή ηλιοβασιλέματα. Πολλά ηλιοβασιλέματα. Στο συγκεκριμένο ξενοδοχειακό βίντεο φαίνεται ότι τα Andronis θέλουν να διαφοροποιηθούν. Δεν προσφέρουν, απλά μια ρομαντική διαμονή. Προσφέρουν πολλά περισσότερα από αυτό. Προσφέρουν ζωή, εμπειρίες, ενέργεια, δραστηριότητα, γέλιο, χαλάρωση.\nΑν και το βίντεο ξεκινάει όπως όλα τα αντίστοιχα, ακούμε τον αφηγητή να διαφωνεί με αυτή τη διαφήμιση, λέγοντας “Όχι, παιδιά, όχι τέτοιου είδους βίντεο, δεν είμαστε όπως οι άλλοι!! Είμαστε διαφορετικοί”, κάτι που υποδηλώνει την διαφορετικότητα του Ομίλου, την οποία και θέλει να προωθήσει.\nΤο συγκεκριμένο, επομένως, βιντεάκι δείχνει πώς όταν ένα ξενοδοχείο θέλει να διαφοροποιηθεί δεν αρκεί, απλώς, να προσφέρει διαφορετικές υπηρεσίες στους επισκέπτες του. Σημασία έχει να επικοινωνήσει τη διαφορετικότητά του στο κοινό, με έναν τρόπο όχι κοινότοπο αλλά καινοτόμο.\nΕύκολα, λοιπόν, μπορεί να ειπωθεί πως αποτελεί ένα πολύ καλό παράδειγμα ξενοδοχειακού σποτ που θα μπορούσε να αποτελέσει τροφή για σκέψη και δημιουργία, ώστε ο ελληνικός τουρισμός να ξεφύγει της πεπατημένης.\nΔείτε παρακάτω το βίντεο των Andronis Exclusive\nΤο ξενοδοχείο "Andronis Honeymoon" στη Σαντορίνη θα…\ndigital marketing, hotel internet marketing, Hotel video marketing, marketing\n« Finikia Residence: Μια αναπαλαιωμένη «κάναβα» στη Σαντορίνη στο χαρτοφυλάκιο των Aria Hotels\nΠρωταθλητής της TUI το Anemos Luxury Grand Resort »


Αρχιερατικός εσπερινός και περιφορά εικόνας του Αγίου Νεκταρίου στο Ναύπλιο - Παραπολιτικά Αργολίδα\nHome » ΕΡΓΑΤΙΚΕΣ ΚΑΤΟΙΚΙΕΣ » ΘΡΗΣΚΕΥΤΙΚΑ » ΝΑΥΠΛΙΟ » Αρχιερατικός εσπερινός και περιφορά εικόνας του Αγίου Νεκταρίου στο Ναύπλιο\n11/08/2018 11:26:00 μ.μ.\nΚατά την διάρκεια του Εσπερινού είχε τεθεί προς προσκύνηση τεμάχιο Ιερού Λειψάνου του Αγίου Νεκταρίου. Μετά το πέρας του εσπερινού ακολούθησε λιτάνευση της Ιερής Εικόνας του Αγίου καθώς και των Ιερών Λειψάνων παιανιζούσης της δημοτικής Φιλαρμονικής του Δήμου Ναυπλιέων και, με την συμμετοχή ανδρών της Πυροσβεστικής Υπηρεσίας Ναυπλίου.\nΣτον πανηγυρικό εσπερινό παραβρέθηκαν μεταξύ άλλων, οι βουλευτές Αργολίδος Γ. Ανδριανός και Γ. Μανιάτης, ο αντιδήμαρχος Ναυπλίου Σ. Γαβρήλος, η περιφερειακή σύμβουλος Ε. Παναγιωτοπούλου, οι δημοτικοί σύμβουλοι Π. Λέντζος και Φ. Μίχος, ο πρώην δήμαρχος Ναυπλίου Π. Αναγνωσταράς καθώς και οι Στρατιωτικές αρχές του τόπου.\nΜετά το πέρας του εσπερινού ο εφημέριος του ναού π. Βασίλειος Γκολέμης ευχαρίστησε τον Μητροπολίτη Αργολίδος για την τέλεση του εσπερινού καθώς και τις αρχές του τόπου και κυρίως τον διοικητή της Πυροσβεστικής Υπηρεσίας Ναυπλίου, πύραρχο Β. Αλεξόπουλο για την συνδρομή του στην εορτή.\nPosted by Αναστασία Χαβιαρά at 11/08/2018 11:26:00 μ.μ.


nutriζην: Η νέα επιστημονική ματιά στην διαιτολογία και την διατροφή στο Αγρίνιο! (ΔΕΙΤΕ ΦΩΤΟ) - ΣΥΝΕΙΔΗΣΗ\nΚαιρός σήμερα: «Μαλακώνει» το… φθινόπωρο και «επιστρέφει» το… καλοκαίρι!\nΣΥΝΕΙΔΗΣΗ › nutriζην: Η νέα επιστημονική ματιά στην διαιτολογία και την διατροφή στο Αγρίνιο! (ΔΕΙΤΕ ΦΩΤΟ)\nnutriζην: Η νέα επιστημονική ματιά στην διαιτολογία και την διατροφή στο Αγρίνιο! (ΔΕΙΤΕ ΦΩΤΟ)\nΣΥΝΕΙΔΗΣΗ • 06 Ιούν 2016 18:27:45 EEST Αγρινιο, Αιτωλοακαρνανια, Ζωη & Υγεια\nH Σιατίτσα Εβίτα είναι Διαιτολόγος – Διατροφολόγος, αριστούχος απόφοιτος του Χαροκοπείου Πανεπιστημίου, με επιπλέον μεταπτυχιακή εξειδίκευση στην κλινική διαιτολογία πραγματοποίησε τα εγκαίνια του γραφείου της επί της Σπύρου Τσικνιά 41 (πρώην Τσαλδάρη) στον 1ο όροφο. Η Εβίτα Σιατίτσα και το Nutriζην ήρθαν για να αλλάξουν τα δεδομένα δίνοντας το σύγχρονο επιστημονικό στίγμα στο Αγρίνιο. Η Εβίτα Σιατίτσα διατελεί χρέη εξωτερικού επιστημονικού συνεργάτη του Χαροκοπείου Πανεπιστημίου Αθηνών από το 2008 έως και σήμερα με συμμετοχή σε διεθνή και ευρωπαϊκά ερευνητικά προγράμματα!\nΠαράλληλα, από το 2012 στηρίζει σαν σύμβουλος διατροφής τις αγωνιστικές ομάδες των Γυναικείων Υποδομών του Καλαθοσφαιρικού Αθλητικού Ομίλου Μελισσίων Αθηνών. Από τον Απρίλιο του 2016 ξεκίνησε τη λειτουργία ιδιωτικού διαιτολογικού γραφείο στο Αγρίνιο.\nΤο διαιτολογικό γραφείο φιλοξενείται σε κεντρικό σημείο της πόλης σε ένα μοντέρνο χώρο, εξοπλισμένο με τελευταίας τεχνολογίας μηχανήματα. Σκοπός του γραφείου είναι η παροχή υπηρεσιών διαιτολογικής παρακολούθησης υψηλής ποιότητας.\nΟι παρεχόμενες υπηρεσίες περιλαμβάνουν τα παρακάτω:\n• Εξατομικευμένα προγράμματα διατροφής για το γενικό πληθυσμό:\n• Έλεγχος διατροφής και παρακολούθηση κατά την περίοδο της εγκυμοσύνης\n• Έλεγχος διατροφής και αποκατάσταση σωματικού βάρους σε θηλάζουσες μητέρες\n• Εξατομικευμένα προγράμματα διατροφής σε παθολογικές καταστάσεις:\nΓαστρεντερικές παθήσεις (σύνδρομο ευερέθιστου εντέρου/σπαστική κολίτιδα, ιδιοπαθείς φλεγμονώδεις νόσοι του εντέρου)\n• μέτρηση βάρους, ύψους, περιφερειών\n• Ανάλυση σύστασης σώματος – λιπομέτρηση: Η ανάλυση συμπεριλαμβάνει αξιολόγηση των επιπέδων λίπους, μυϊκής μάζας, άλιπης μάζας, οστικής μάζας, συνολικών υγρών σώματος και ανάλυση ενδοκυττάριου και εξωκυττάριου υγρού. Επιπλέον πληροφορίες είναι ο δείκτης σπλαχνικού λίπους, η σωματική κατάταξη και η ισορροπία σώματος. (Εξοπλισμός μέτρησης: Τanita MC780)\n• Μέτρηση Βασικού Μεταβολικού Ρυθμού: μέτρηση των θερμίδων που καταναλώνει το σώμα μας για τις ζωτικές λειτουργίες του (καρδιακός ρυθμός, λειτουργία εγκεφάλου, αναπνοή). Πιο απλά υπολογίζεται ο αριθμός των θερμίδων που «καίει», ο άνθρωπος ημερησίως όταν βρίσκεται σε ηρεμία, μετρώντας το καταναλισκόμενο οξυγόνο του σώματος. (Εξοπλισμός μέτρησης: Fitmate της Cosmed).\nNutriζην – Εβίτα Σιατίτσα: 26415 51975 – 6981 560 024 / www.nutrizin.gr / esiatitsa@ nutrizin.gr\nΑγρίνιο: Εργαζόμενη του Δασαρχείου βρήκε 1,6 κιλά χασίς στο δασύλλιο του…\nΓιώργος Βαρεμένος: «Καλώς την και ας άργησε»\nΓέφυρα Αβόρανης: «Ευτυχώς κάποιοι από τις αρχές άρχισαν να δείχνουν ενδιαφέρον»…\n22 Σεπ 2019 Καιρός σήμερα: «Μαλακώνει» το… φθινόπωρο και «επιστρέφει» το… καλοκαίρι!


[297.09] Ισλάμ - Ιστορία (40)\n[297.09] Φονταμενταλισμός (18)\n[297.122] Κοράνι (19)\n[297.5] Γάμος - Ισλάμ (2)\n[297.6] Μωάμεθ, Προφήτης (8)\n[297.82] Σιίτες (1)\nΜόνο ο νηφάλιος στοχασμός μπορεί να διαλύσει τα αιματώματα, που δημιουργεί κάθε τόσο η Ιστορία, διαρρηγνύοντας τα αγγεία των ερμηνειών επί ερμηνειών, με βίαια χτυπήματα - χτυπήματα που σχεδόν πάντα αφορούν στην αχρειότητα της δίψας για πλούτο και εξουσία και πάντα μα πάντα καλύπτουν τα κίνητρά τους με ερμηνείες, θύματα των οποίων πέφτουν οι τυφλωμένοι, ατίθασοι άνθρωποι.\nH ισλαμική νεοριζοσπαστικοποίηση εξαπλώνεται στην Ευρώπη απαιτώντας την κυριαρχία του Ισλάμ με την παγκόσμια εγκαθίδρυση της ισλαμικής umma και την καθολική εφαρμογή της sharia.\nΠραγματεία για το Ισλάμ\nΒλάχος, Γεράσιμος, 1607-1685\nΗ "Πραγματεία για το Ισλάμ" του λογίου συγγραφέα Γερασίμου Βλάχου (17ος αιώνας) ανήκει στη μεταβυζαντινή περίοδο.\nΑπό τουν Αδελφούς Μουσουμάλνους μέχρι το ISIS και από τους Ουιγούρους αυτονομιστές της Κίνας μέχρι τους ισλαμιστές της Ινδονησίας αλλά και της Γαλλίας, της Αγγλίας και των ΗΠΑ, το ωστικό κύμα του ισλαμισμού προκαλεί συζητήσεις σε όλο τον κόσμο.\n"Εδώ και χρόνια, κατακλυζόμαστε από πληροφορίες και απόψεις για το Ισλάμ. Η τραγική παγκόσμια επικαιρότητα, όπως και οι βαθύτατοι μετασχηματισμοί της γαλλικής κοινωνίας, στρέφουν ασταμάτητα την προσοχή μας προς αυτήν τη θρησκεία στην οποία εφημερίδες, ραδιόφωνο, διαδικτυακοί τόποι και τηλεοπτικές εκπομπές αφιερώνουν χρόνο προσπαθώντας να την αποκωδικοποιήσουν.\nΠρο ημερών στη Σουηδία έχασε τη δουλειά του γιατρός γιατί εξέφρασε υποψίες για την πραγματική ηλικία "ασυνόδευτων παιδιών" που ήταν ασθενείς του.


Κριτική ταινίας: Rampage | Newsfilter\nHome Ψυχαγωγία Ταινίες Κριτική ταινίας: Rampage\nΒασισμένο, θεωρητικά τουλάχιστον, σ΄ ένα δημοφιλές video game που πρωτοκυκλοφόρησε τη δεκαετία του ΄80, το Rampage αποτελεί ένα τυπικό monster film που υπόσχεται πολλή δράση, πλούσια ψηφιακά εφέ, μάχες με τέρατα και σκηνές αποκάλυψης, με ολίγον από χιούμορ και συνωμοσία.\nRampage (2018) – Επιστημονικής φαντασίας, 103΄\nΣενάριο: Ryan Engle, Carlton Cuse, Ryan J. Condal & Adam Sztykiel\nΠρωταγωνιστούν: Dwayne Johnson, Naomie Harris, Malin Akerman, Jeffrey Dean Morgan\nΈνας ιός, κατασκευασμένος από μια διαβολική εταιρία γενετικών τροποποιήσεων, ξεφεύγει στην ατμόσφαιρα μετά από ατύχημα και προσβάλλει τρία ζώα: ένα λύκο, έναν κροκόδειλο κι ένα γορίλα. Ο ιός μετατρέπει τα ζώα αυτά σε γιγάντιες φονικές μηχανές που απειλούν τον πλανήτη.\nΜε λίγες εξαιρέσεις, οι ταινίες που βασίζονται σε βιντεοπαιχνίδια δεν τα πηγαίνουν και τόσο καλά, ακόμη και σε εμπορικό επίπεδο, ειδικά τα τελευταία χρόνια. Η ελάχιστη σύνδεση μεταξύ ενός παιχνιδιού και μιας κινηματογραφικής ταινίας είναι μάλλον η κύρια αιτία γι΄αυτό, αν κι έχουν γίνει και αξιόλογες προσπάθειες κατά το παρελθόν.\nΤο Rampage, πάντως, δεν πέφτει στην παγίδα γιατί αντλεί μόνο τη βασική έμπνευση από την ομώνυμη σειρά βιντεοπαιχνιδιών, κι ακολουθεί καθαρά δική του πορεία από κει και πέρα. Το σενάριο περιλαμβάνει τη δημιουργία τριών ζώων-τεράτων, με υπαιτιότητα μιας αδίστακτης CEO μιας βιολογικής εταιρίας (Akerman), η οποία βλέποντας τι προκάλεσε καλεί τα ζώα μέσω ενός ειδικού σήματος στην έδρα της εταιρίας, στο Σικάγο, αδιαφορώντας φυσικά για το τι θα προκαλέσουν αυτά στη διαδρομή ή μέσα στην πόλη.\nΕυτυχώς, ένα από τα ζώα είναι ένας σπάνιος αλμπίνο γορίλας, ο οποίος έχει αναπτύξει μια ξεχωριστή φιλία μ΄έναν ζωολόγο ειδικό στα πρωτεύοντα θηλαστικά (Dwayne Johsnon aka The Rock). Ο τελευταίος ενώνει τις δυνάμεις του με μια πρώην εργαζόμενο της εταιρίας που έφτιαξε τον ιό (Harris) κι έναν αρχικά δύσπιστο ομοσπονδιακό πράκτορα (Morgan), με την ελπίδα αφενός να ελέγξουν τουλάχιστον το γορίλα για να κερδίσουν χρόνο, αφετέρου να βρουν το αντίδοτο και να επαναφέρουν τα ζώα στην κανονική τους κατάσταση πριν προκληθεί μεγάλη καταστροφή.\nΤυπικό σενάριο disaster film, με ζώα-τέρατα και ανθρώπους-τέρατα (μεταφορικά), ξεκάθαρη γραμμή μεταξύ καλών και κακών, φονικές καταστροφές, εκρήξεις και μεγάλες μάχες μεταξύ ζώων και ανθρώπων ή και μόνο ζώων. Το κόνσεπτ «Κινγκ Κονγκ», ο γιγάντιος, δηλαδή, υπό προϋποθέσεις φιλικός γορίλας που μπορεί να βοηθήσει στη μάχη εναντίον άλλων τεράτων αλλά έχει και καταστροφικές δυνάμεις από μόνος του, χρησιμοποιείται χωρίς ιδιαίτερη φαντασία ή πρωτοτυπία αλλά είναι αρκετά εύπεπτο, όπως και ολόκληρη η ταινία.\nΣύντομη χρονικά (μιάμιση ώρα) και χωρίς πλατειασμούς, απόπειρες για χιούμορ –με λίγες, αμφιλεγόμενες εξαιρέσεις- και ιδιαίτερη ανάλυση χαρακτήρων, η ταινία στέκεται καθαρά στη μάχη εναντίον των τεράτων και σε κάποιες εντυπωσιακές σκηνές, ειδικά προς το φινάλε. Ιδιαίτερο σασπένς δεν υπάρχει καθώς το σενάριο μοιάζει υπερβολικά προβλέψιμο. Τεχνικά μιλώντας, τα τέρατα, οι μάχες και τα λοιπά εφέ κρίνονται ικανοποιητικά αλλά σε καμία περίπτωση φαντασμαγορικά, ειδικά για τα σύγχρονα δεδομένα.\nΑν και αρκετά απλοϊκή και πρόχειρη, η ταινία έχει το πλεονέκτημα ότι αποφεύγει τις υπερβολές, τα μεγάλα σεναριακά κενά και τις προσπάθειες για βαρύγδουπες ανατροπές και συγκινήσεις που βλέπουμε συχνά σε παρόμοιες ταινίες. Θα λέγαμε πως πρόκειται για ένα self-conscious εγχείρημα, που ξέρει απόλυτα τι θέλει: να διασκεδάσει, ανούσια έστω, το θεατή για ενενήντα και κάτι λεπτά, με δράση, καταστροφές, τέρατα και ολίγον από χιούμορ. Από πλευράς ηθοποιών θα ξεχωρίσουμε τον Dwayne Johnson, έναν από τους λίγους διάσημους μη ηθοποιούς (ήταν παλαιστής) που στράφηκαν με σχετική επιτυχία στην υποκριτική, αλλά και τον κυνικό Jeffrey Dean Morgan.\nΥπό αυτό το πρίσμα, λοιπόν, το Rampage, το οποίο παρεπιμπτόντως πήγε αρκούντως ικανοποιητικά στο box office, δε χρήζει ιδιαίτερης περαιτέρω κριτικής. Πρόκειται για μια ανάλαφρη, εύπεπτη ταινία που συνιστάται χωρίς ιδιαίτερη δυσκολία αν έχετε καλή παρέα κι όρεξη για κάτι απλό και σύντομο χωρίς βαθιά νοήματα κι αναλύσεις. Κοινώς, για μια ταινία που τη βλέπεις και περνάς καλά όσο διαρκεί, για να διαγραφεί πρακτικά από τη μνήμη σου αμέσως μετά τη λήξη της…\nTags: video-gamesεπιστημονική φαντασίακινηματογράφοςΚριτική Ταινίαςταινία


Χαιρετισμός Προέδρου - 18ο Πανελλήνιο Συνέδριο Κλινικής Ογκολογίας\nΧάρτης & Ευρετήριο Μελών\nΓίνε Μέλος της Ε.Ο.Π.Ε.\nΓίνε Μέλος της Ο.Ν.Ε.Ο.\nΣυνέδρια Ελλάδας & Εξωτερικού\nΑίτηση Χορήγησης Αιγίδας Ε.Ο.Π.Ε.\nΥΠΟΤΡΟΦΙΕΣ & ΕΡΕΥΝΗΤΙΚΑ\nΥποτροφία «Ευάγγελου Μπριασούλη» 2020\nΛίγα Λόγια για την ΕΑΚΟ\nΑίτηση Συμμετοχής για τον 6ο Κύκλο Σπουδών ΕΑΚΟ\nΤελικές Εξετάσεις ΕΑΚΟ\n7ος Κύκλος Σπουδών ΕΑΚΟ [2020-2021]\n6ος Κύκλος Σπουδών ΕΑΚΟ [2018-2019]\n5ος Κύκλος Σπουδών ΕΑΚΟ [2016-2017]\n4ος Κύκλος Σπουδών ΕΑΚΟ [2014-2015]\n3ος Κύκλος Σπουδών ΕΑΚΟ [2012-2013]\n2ος Κύκλος Σπουδών ΕΑΚΟ [2010-2011]\n1ος Κύκλος Σπουδών ΕΑΚΟ [2007-2009]\nΛίγα Λόγια για την ΟΝΕΟ\nΓίνε Μέλος ΟΝΕΟ\nΕυρετήριο & Χάρτης Μελών\nΠρακτικά Συναντήσεων ΟΝΕΟ\nΠρογράμματα Μοριακών Αναλύσεων\nΚλινικές Μελέτες - GDPR\nΙατρικές Βάσεις Δεδομένων\nΕΚΔΟΣΕΙΣ - ΕΝΗΜΕΡΩΣΗ\nΟδηγίες προς ασθενείς με ιστορικό καρκίνου\nΒήμα Κλινικής Ογκολογίας\nFοrum of Clinical Oncology\nΟγκολογικός Χάρτης Ελλάδος\nΕνημερώσεις Επιστημονικών Εταιρειών\nΕνημερώσεις Διεθνών Οργανισμών\nΑγαπητοί Συνάδελφοι και Φίλοι ,\nΜε ιδιαίτερη χαρά σας προσκαλώ στο 18ο Πανελλήνιο Συνέδριο Κλινικής Ογκολογίας το οποίο θα γίνει στην Αθήνα από τις 26 έως τις 28 Απριλίου 2012.\nΣτις ιδιαίτερα δύσκολες μέρες που περνά η πατρίδα μας εν μέσω μιας κρίσης που σαρώνει όλες τις χώρες και το δίχως άλλο επηρεάζει τόσο την οικογενειακή όσο και την επαγγελματική/επιστημονική μας καθημερινότητα γίνεται επιτακτική η ανάγκη για επιστημονική συσπείρωση αλλά και ποιοτική αναβάθμιση της ογκολογίας στην Ελλάδα.\nΤόσο οι παλιότεροι και καταξιωμένοι Ογκολόγοι πανεπιστημιακοί ή μη όσο και οι νέοι και πολλά υποσχόμενοι πρέπει να ενώσουν τις δυνάμεις τους και να θωρακίσουν την Ογκολογική Κοινότητα από άδικες επιθέσεις αλλά και από τις συνέπειες οικονομικών συγκυριών.\nΤο 18ο Πανελλήνιο Συνέδριο Κλινικής Ογκολογίας πιθανόν σηματοδοτεί μια καινούρια εποχή όπου τίποτα δεν είναι αυτονόητο και δεδομένο και όλα πρέπει να «βαπτιστούν» και να αποδειχτούν από την αρχή.\nΜέλημα τόσο της Οργανωτικής όσο και της Επιστημονικής Επιτροπής είναι το Συνέδριο αυτό να αποτελέσει ένα νέο ορόσημο επιστημονικού γίγνεσθαι και αναζήτησης που θα οπλίσουν την Ογκολογική κοινότητα με γνώσεις και ερεθίσματα απαραίτητα για προάσπιση του κύρους και της ποιότητας των παρεχομένων στους πάσχοντες από καρκίνο συνανθρώπους μας υπηρεσιών.\nΣας περιμένουμε να «σκαλίσουμε» μαζί το χωράφι της γνώσης.\nΠρόεδρος του Δ.Σ. της Ε.Ο.Π.Ε.\nΔιεύθυνση: Λ.Αλεξάνδρας 105, 11475, Αθήνα\nΤηλέφωνο: 210 6457971\nSite Map | Όροι Χρήσης | Προσωπικά Δεδομένα\n© 2017 Εταιρεία Ογκολόγων - Παθολόγων Ελλάδας | Web Design by CnC Tech & Ruler Digital Agency


LAK KIP ΤΟΥ ΛΑΟΣ ΣΕ GMD DALASI ΤΗΣ ΓΚΑΜΠΙΑ | Μετατροπή Νομισμάτων | ₭ to Gambian Dalasi\nΜετατροπή Νομισμάτων από LAK KIP του Λάος σε GMD DALASI της Γκάμπια\nΓια να κάνετε τη μετατροπή από LAK KIP του Λάος σε GMD DALASI της Γκάμπια, συμπληρώστε στο πεδίο του εργαλείου μετατροπής την ποσότητα που θέλετε να μετατρέψετε. Το αποτέλεσμα της μετατροπής LAK KIP του Λάος σε GMD DALASI της Γκάμπια θα εμφανιστεί μέσα στο πεδίο "Αποτέλεσμα" με κόκκινα γράμματα, χωρίς να χρειαστεί να πατήσετε κάποιο κουμπί. Κάτω από το εργαλείο μετατροπής θα εμφανιστεί ένας πίνακας με όλες τις διαθέσιμες μετατροπές από LAK KIP του Λάος.\nΠως θα μετατρέψω LAK KIP του Λάος σε GMD DALASI της Γκάμπια?\n2 LAK KIP του Λάος πόσα GMD DALASI της Γκάμπια είναι?\nΠως θα υπολογίσω LAK KIP του Λάος σε GMD DALASI της Γκάμπια?\nΠόσα GMD DALASI της Γκάμπια είναι 1 LAK KIP του Λάος?\nΥπολογισμός LAK KIP του Λάος σε GMD DALASI της Γκάμπια.\nΜετατροπή LAK KIP του Λάος σε GMD DALASI της Γκάμπια.


Ekdromi.gr - 4* Grecotel Olympia Oasis & Aqua Park - Κυλλήνη ✦ -14% ✦ 7 Ημέρες (6 Διανυκτερεύσεις) ✦ 2 Άτομα + 1 Παιδί Έως 14 Ετών ✦ Ημιδιατροφή ✦ 06/09/2020 Έως 21/09/2020 ✦ Επιπλέον 1 Διανυκτέρευση Δωρο Και Κέρδος 10% Σε Go4More Πόντους! - Όλα Τα Deals, Προσφορές, Κουπόνια\n4* Grecotel Olympia Oasis & Aqua Park – Κυλλήνη ✦ -14% ✦ 7 Ημέρες (6 Διανυκτερεύσεις) ✦ 2 άτομα + 1 παιδί έως 14 ετών ✦ Ημιδιατροφή ✦ 06/09/2020 έως 21/09/2020 ✦ Επιπλέον 1 Διανυκτέρευση ΔΩΡΟ και κέρδος 10% σε go4more πόντους!\nΓια να το αγοράσεις με έκπτωση 14% στην τιμή των €1050,00 θα ανακατευθυνθείς στη σελίδα του deal site Ekdromi.gr! Όλες οι προσφορές τα deals και κουπόνια από το deal site Ekdromi.gr στην καλυτερη τιμή μόνο εδώ!\nekdromi.gr/public/images/upload/4_grecotel_olympia_oasis__aqua_park_2aee9.jpg" alt="4* Grecotel Olympia Oasis & Aqua Park - Κυλλήνη ✦ -14% ✦ 7 Ημέρες (6 Διανυκτερεύσεις) ✦ 2 άτομα + 1 παιδί έως 14 ετών ✦ Ημιδιατροφή ✦ 06/09/2020 έως 21/09/2020 ✦ Επιπλέον 1 Διανυκτέρευση ΔΩΡΟ και κέρδος 10% σε go4more πόντους!” />\nΔες περισσότερες λεπτομέρειες για 4* Grecotel Olympia Oasis & Aqua Park – Κυλλήνη ✦ -14% ✦ 7 Ημέρες (6 Διανυκτερεύσεις) ✦ 2 … και τους τρόπους πληρωμής για να το αγοράσεις στην ιστοσελίδα του dealsite Ekdromi.gr!\nΌλες οι προσφορές, deals, κουπόνια με εκπτώσεις έως 90% μόνο εδώ! Εδώ θα βρεις όλες τις προσφορές και τα deals από το deal site Ekdromi.gr στην καλυτερη τιμή! Αυτή η προσφορά έχει έκπτωση 14%! Για να δεις περισσότερες λεπτομέρειες και να το αγοράσεις στην τιμή των €1050,00 θα μεταβείς στη σελίδα του deal site Ekdromi.gr!\nAnita Hotel Corfu – Κέρκυρα ✦ -10% ✦ 4 Ημέρες (3 Διανυκτερεύσεις) ✦ 2 άτομα ✦ Ημιδιατροφή ✦ 05/08/2020 έως 27/08/2 ...\nSemiramis Guesthouse – Μήλος ✦ 4 Ημέρες (3 Διανυκτερεύσεις) ✦ 2 άτομα ✦ Χωρίς Πρωινό ✦ 01/08/2020 έως 31/08/2020 ✦ ...\nΜήλος (3 Διανυκτερεύσεις)\nZante Plaza Hotel – Ζάκυνθος Λαγανάς ✦ -60% ✦ 5 Ημέρες (4 Διανυκτερεύσεις) ✦ 2 άτομα + 1 παιδί έως 12 ετών ✦ All I ...\nΒρισκεστε εδω: Αρχικη » Προσφορες » DEALS » Ξενοδοχεία » 4* Grecotel Olympia Oasis & Aqua Park – Κυλλήνη ✦ -14% ✦ 7 Ημέρες (6 Διανυκτερεύσεις) ✦ 2 άτομα + 1 παιδί έως 14 ετών ✦ Ημιδιατροφή ✦ 06/09/2020 έως 21/09/2020 ✦ Επιπλέον 1 Διανυκτέρευση ΔΩΡΟ και κέρδος 10% σε go4more πόντους!


03/05/2021 - 12:35ΚΟΣΜΟΣ\nΤο Ανώτερο Συνταγματικό Δικαστήριο της Συρίας ενέκρινε σήμερα την αίτηση του προέδρου της χώρας Μπασάρ αλ Άσαντ να είναι υποψήφιος στις προεδρικές εκλογές της 26ης Μαΐου. Ο Άσαντ διαδέχθηκε τον πατέρα του και κυβερνάει από το 2000 την χώρα η οποία βρίσκεται σε εμφύλιο πόλεμο από το 2011.\n26/04/2021 - 13:33ΚΟΣΜΟΣ\n29/03/2021 - 09:29ΚΟΣΜΟΣ\n14/03/2021 - 17:50ΚΟΣΜΟΣ\n12/03/2021 - 15:02ΚΟΣΜΟΣ\n15/02/2021 - 13:59ΚΟΣΜΟΣ\n18/12/2020 - 12:43ΚΟΣΜΟΣ\n09/11/2020 - 17:22ΚΟΣΜΟΣ\n12/07/2020 - 08:28ΚΟΣΜΟΣ\nΤην επανέναρξη των παραδόσεων ανθρωπιστικής βοήθειας σε Σύρους μέσω μιας συνοριακής διέλευσης στα τουρκοσυριακά σύνορα, εξουσιοδότησε χθες Σάββατο Συμβούλιο Ασφαλείας του Οργανισμού Ηνωμένων Εθνών, μία ημέρα αφού εξέπνευσε η εντολή της επιχείρησης, η οποία διεξαγόταν τα προηγούμενα έξι χρόνια, αφήνοντας στον αέρα εκατομμύρια ανθρώπους που σύμφωνα με τον Οργανισμό εξαρτώνταν απόλυτα από αυτή.\nΈπειτα από μια εβδομάδα διαξιφισμών και διχασμού και επτά ψηφοφορίες, το κείμενο της απόφασης το οποίο συνέταξαν η Γερμανία και το Βέλγιο και προβλέπει τη χρησιμοποίηση για έναν χρόνο της συνοριακής διέλευσης Μπαμπ αλ Χάουα - ως την Παρασκευή χρησιμοποιούνταν δύο διελεύσεις - εγκρίθηκε με 12 ψήφους από τις 15 του Σ.Α.. Η Ρωσία, ο βασικός σύμμαχος της Συρίας, η Κίνα και η Δομινικανή Δημοκρατία απείχαν.\n08/07/2020 - 07:45ΚΟΣΜΟΣ\nΟ εκπρόσωπος του Γενικού Γραμματέα του ΟΗΕ Αντόνιο Γκουτέρες, Στεφάν Ντουζαρίκ, είχε τονίσει νωρίτερα χθες ότι η βοήθεια αυτή είναι «ζωτικής σημασίας (...) για τους άμαχους στη βορειοδυτική Συρία», προσθέτοντας πως «εξαρτώνται ζωές από αυτή».\nΤο Σ.Α. επέτρεψε τον Ιανουάριο να συνεχιστούν οι παραδόσεις βοήθειας μέσω δύο διελεύσεων στα σύνορα Τουρκίας-Συρίας για έξι μήνες, αλλά απέρριψε τη συνέχιση των παραδόσεων από το Ιράκ και την Ιορδανία, εξαιτίας της αντίθεσης, και τότε, της Ρωσίας και της Κίνας. Η Ρωσία είναι ο βασικός σύμμαχος του καθεστώτος του Μπασάρ αλ Άσαντ στον εξαιρετικά περίπλοκο πόλεμο που μαίνεται από το 2011 στη Συρία και πιστεύεται πως έχει στοιχίσει τη ζωή σε ως και 500.000 ανθρώπους, κατά ορισμένες εκτιμήσεις, ενώ έχει μετατρέψει σε εσωτερικά εκτοπισμένους και πρόσφυγες εκατομμύρια άλλους.\nΗ Ρωσία επιδιώκει η βοήθεια να παραδίδεται κυρίως μέσω συνοριακών διελεύσεων που ελέγχει η Δαμασκός και μία στα σύνορα Συρίας-Τουρκίας για έξι μήνες. Αυτή ήταν η 15η φορά που άσκησε το δικαίωμα αρνησικυρίας που διαθέτει για να εμποδίσει την έγκριση σχεδίου απόφασης του Σ.Α. για τη Συρία. Η Μόσχα έχει διανείμει δικό της, ανταγωνιστικό σχέδιο απόφασης με την πρότασή της που εκκρεμεί να τεθεί σε ψηφοφορία.


Παράταση ισχύος των αδειών διαμονής και τη λήξη των αλλοδαπών διαβατηρίων\nodigostoupoliti 25/06/2020 Αδεια διαμονής διαβατήριο Ιθαγένεια Νέα - Επικαιρότητα Οικονομικοί Μετανάστες Πρόσφυγες\nΠοιες άδειες διαμονής μπορούν να ανανεωθούν έως και 31.12.2020\nΗ Διεύθυνση Ιθαγένειας του Υπουργείου Εσωτερικών, με έγγραφό της, παρέχει διευκρινίσεις σχετικά με την παράταση ισχύος των αδειών διαμονής και τη λήξη των αλλοδαπών διαβατηρίων (πολιτογράφηση και εφαρμογή διατάξεων του νόμου 4332/2015)\nΑναφορικά με το αντικείμενο του θέματος και κατόπιν σχετικών ερωτημάτων που διαβιβάστηκαν στην Υπηρεσία μας, παρέχονται οι κάτωθι διευκρινίσεις:\nΜε την απόφαση με αρ. οικ. 14119/2020 (ΦΕΚ 1654/τ.Β/4.5.2020) του Υπουργού Μετανάστευσης και Ασύλου αποφασίστηκε ότι οι τίτλοι διαμονής που έχουν εκδοθεί κατ’ εφαρμογή του ν. 4251/2014 και του π.δ. 106/2007 αντίστοιχα, οι οποίοι έληξαν από την 1 Δεκεμβρίου 2019 μέχρι και την 11 Μαρτίου 2020 και ήταν δυνατή η ανανέωσή τους, σύμφωνα με τις ρυθμίσεις του ν. 4251/2014 και του π.δ. 106/ 2007, κατά περίπτωση, καθώς και όσοι λήγουν από την 12 Μαρτίου 2020 έως και την 30 Ιουνίου 2020, μπορούν να ανανεωθούν έως και την 31 Δεκεμβρίου 2020 (παρ.1).\nΗ παραπάνω απόφαση (όπως και η προγενέστερή της με αρ. οικ.12889/2020, ΦΕΚ 1086 / τ.Β΄/ 30.3.2020) εκδόθηκε κατόπιν της από 11 Μαρτίου 2020 Πράξης Νομοθετικού Περιεχομένου (Α’ 55) στο πλαίσιο των κατεπειγόντων μέτρων αντιμετώπισης του κορωνοϊού COVID-19 και εξαιτίας της αναστολής υποδοχής κοινού των υπηρεσιών μετανάστευσης των Αποκεντρωμένων Διοικήσεων της χώρας, καθώς και της Διεύθυνσης Μεταναστευτικής Πολιτικής του Υπουργείου Μετανάστευσης και Ασύλου\nΜε την παράγραφο 3 της ανωτέρω απόφασης προβλέπεται η αυτοδίκαιη παράταση, χωρίς δηλαδή την ανάγκη έκδοσης σχετικής διαπιστωτικής πράξης, των εν λόγω αδειών διαμονής προκειμένου να κατατεθεί από τον ενδιαφερόμενο αίτημα ανανέωσής της έως τις 31/12/2020, εξαιτίας των ιδιαζουσών συνθηκών που διαμορφώθηκαν και των επακόλουθων καθυστερήσεων.\nΣτην τελική ανανέωση ή μη, όμως, εξακολουθεί να υπεισέρχεται η κρίση της αρμόδιας υπηρεσίας για τη συνδρομή των εκάστοτε προϋποθέσεων που ο νόμος ορίζει, συνεπώς η ανανέωση δίδεται για σαφώς οριοθετημένο χρονικό διάστημα (από την ημερομηνία λήξης του τίτλου διαμονής έως την ημερομηνία υποβολής αίτησης για την ανανέωσή του) και σε κάθε περίπτωση τελεί υπό την αίρεση της κρίσης της αρμόδιας Υπηρεσίας Μετανάστευσης.\nΩς εκ τούτου, σύμφωνα και με τα διαλαμβανόμενα στην παρ. 3 της ΥΑ 14119/2020, η ισχύς του νέου τίτλου που θα εκδοθεί σε εφαρμογή των παραγράφων 1 και 2 της ιδίας απόφασης αρχίζει από την επόμενη ημέρα λήξης των προηγούμενων (και όχι από 1/1/2021).\nΚατά συνέπεια, δεδομένου ότι για την υποβολή αιτήματος για κτήση της ελληνικής ιθαγένειας, τόσο με τη διαδικασία της πολιτογράφησης όσο και με βάση τις διατάξεις του ν. 4332/2015 (γέννηση / φοίτηση σε ελληνικό σχολείο στην Ελλάδα) απαιτείται από τους αιτούντες η κατοχή οριστικού τίτλου Άδειας Διαμονής σε ισχύ, δεν είναι εφικτή η κατάθεση αιτήματος κτήσης της ελληνικής ιθαγένειας με Άδεια Διαμονής που έχει λήξει και ενόσω εκκρεμεί η ανανέωσή της κατά τα ανωτέρω\nΕξαίρεση αποτελεί η περίπτωση υποβολής αιτήματος κατ΄ εφαρμογή των διατάξεων του άρθρου 1Β του ν.4332/2015 για τις οποίες υφίσταται εκ του νόμου αποκλειστική προθεσμία υποβολής του σχετικού αιτήματος (άρθρα 1Β παρ. 5α, 1Β παρ. 5β, 1Β παρ.2).\nΣτην περίπτωση αυτή, λόγω των εξαιρετικών συνθηκών και της αντικειμενικής αδυναμίας έγκαιρης προσκόμισης οριστικού τίτλου διαμονής, προκειμένου οι δικαιούχοι να μην απωλέσουν το δικαίωμα στην κτήση της ελληνικής ιθαγένειας με τις εν λόγω διατάξεις, μπορεί να γίνει δεκτή η κατάθεση αιτήματος με άδεια διαμονής που έχει λήξει και τελεί υπό ανανέωση.\nΕπισημαίνεται, όμως, ότι η εξέταση του αιτήματος, καθώς και η τελική απόφαση περί κτήσης της ελληνικής ιθαγένειας μπορεί να λάβει χώρα μόνο κατόπιν έκδοσης και προσκόμισης από την πλευρά του ενδιαφερομένου του οριστικού τίτλου άδειας διαμονής του και υπό την προϋπόθεση ότι η ημερομηνία έναρξης ισχύος της εν λόγω άδειας ανατρέχει σε χρόνο που καλύπτει την ημερομηνία κατάθεσης του σχετικού αιτήματος.\nΕπιπλέον σας γνωρίζουμε ότι, για λόγους τήρησης της αρχής της νομιμότητας, η άδεια διαμονής οφείλει να είναι σε ισχύ και κατά το χρόνο έκδοσης της τελικής πράξης, δηλαδή της σχετικής απόφασης περί κτήσης της ελληνικής ιθαγένειας.\nΚατά συνέπεια, ομοίως, δεν είναι εφικτή η έκδοση απόφασης κτήσης της ελληνικής ιθαγένειας ενόσω η άδεια διαμονής του αιτούντος/των αιτούντων γονέων τελεί σε διαδικασία ανανέωσης κατά τα διαλαμβανόμενα στην με αρ. οικ.14119/2020 Υπουργική Απόφαση.\nΓια λόγους, δε, χρηστής διοίκησης και για τη μη περαιτέρω επιβάρυνση των αιτούντων με χρονικές καθυστερήσεις, παρακαλείσθε, στο μέτρο του δυνατού, να επισπεύδετε τη διαδικασία υπογραφής των αποφάσεων για τις υποθέσεις που η εξέτασή τους έχει ολοκληρωθεί, δεν υφίσταται κάποιου είδος εκκρεμότητα και επίκειται η λήξη της Άδειας Διαμονής/ των Αδειών Διαμονής που τηρούνται στους οικείους φακέλους.\nΤέλος αναφορικά με την ισχύ των αλλοδαπών διαβατηρίων/ταξιδιωτικών εγγράφων, επισημαίνεται ότι είναι εφικτή η έκδοση τελικής πράξης περί κτήσης της ελληνικής ιθαγένειας, σε περίπτωση που τα εν λόγω έγγραφα που τηρούνται στον οικείο φάκελο φέρουν ημερομηνία λήξης εντός του χρονικού διαστήματος από την 11/3/2020 έως την 30/6/2020 και υπό τις προϋποθέσεις ότι\nα. το αλλοδαπό Διαβατήριο/ταξιδιωτικό έγγραφο ήταν σε ισχύ κατά την υποβολή του αιτήματος και\nβ. η εξέταση της υπόθεσης έχει ολοκληρωθεί και δεν υφίσταται κάποιου είδους άλλη εκκρεμότητα, ειδικά ως προς τα στοιχεία ταυτοποίησης του αιτούντος.\nΤο έγγραφο της Διεύθυνσης Ιθαγένειας του Υπουργείου Εσωτερικών\nΕυρωεκλογές 2019. Οι εκλογικοί σάκοι\nΚλιμάκια και Τμήματα του Ελεγκτικού Συνεδρίου 2017-2018\nΩράριο καταστημάτων, σούπερ μάρκετ, κρεοπωλείων Μεγάλη Παρασκευή και Μεγάλο Σάββατο


Pancreta - Βιβλίο Κορνήλιος Καστοριάδης: Ο φιλόσοφος της αυτονομίας\nΟ Κορνήλιος Καστοριάδης γεννήθηκε στις 11 Μαρτίου του 1922. Υπήρξε ένας σημαντικός Έλληνας φιλόσοφος, οικονομολόγος και ψυχαναλυτής, που έδρασε και δημιούργησε στη Γαλλία. Από τους σημαντικότερους στοχαστές του 20ου αιώνα, συνένωσε στο έργο του την πολιτική, τη φιλοσοφία και την ψυχανάλυση. Αποκλήθηκε «φιλόσοφος της αυτονομίας», υπήρξε συγγραφέας του σημαντικού βιβλίου «Η φαντασιακή θέσμιση της κοινωνίας» και συνιδρυτής του περιοδικού «Σοσιαλισμός ή Βαρβαρότητα»\nΟ Κορνήλιος Καστοριάδης γεννήθηκε στην Κωνσταντινούπολη το 1922 και την ίδια χρονιά, ένα μήνα πριν τη Μικρασιατική Καταστροφή, η οικογένεια του μετεγκαταστάθηκε στην Αθήνα. Σημαντικές ήταν οι επιρροές από το οικογενειακό του περιβάλλον. Ο πατέρας του, είχε λατρεία για τη μόρφωση, ήταν άθεος και αντιβασιλικός. Η μητέρα του, είχε ιδιαίτερη μόρφωση, λάτρευε τη μουσική. Ο Κορνήλιος Καστοριάδης άρχισε να διαβάζει φιλοσοφία από την ηλικία των 11-12 ετών, ενώ πρωτοήρθε σε επαφή με την μαρξιστική σκέψη σε ηλικία 13 ετών, οπότε και γεννήθηκε και το ενδιαφέρον του τόσο για την σκέψη όσο και για την πολιτική.\nΤελείωσε το Γυμνάσιο στα 15, βαθύτατα επηρεασμένος από τις αναγνώσεις του. Ανήλικος ακόμα, συμμετείχε σε παράνομη κομμουνιστική οργάνωση και φυλακίστηκε από τη δικτατορία του Μεταξά. Όταν αφέθηκε ελεύθερος, γράφτηκε επισήμως στο ΚΚΕ, το 1941, αλλά η παραμονή του ήταν πολύ σύντομη. Εγκατέλειψε το ΚΚΕ και εντάχθηκε στην τροτσκιστική ομάδα του Σπύρου Στίνα, του οποίου ήταν τεράστιος θαυμαστής. Το 1945 έφυγε με το θρυλικό, νεοζηλανδέζικο πλοίο «Ματαρόα», με προορισμό το Παρίσι κι εκεί εγκαταστάθηκε για την υπόλοιπη ζωή του.\nΈκτοτε θα ερχόταν στην Ελλάδα για προσωρινή διαμονή, κυρίως τα καλοκαίρια, στην αγαπημένη του Τήνο. Στο Παρίσι δημιούργησε την ομάδα «Σοσιαλισμός ή βαρβαρότητα» και εξέδιδε το ομότιτλο περιοδικό μέχρι το 1965. Έπειτα ήρθε ο Μάης του 1968. Ο Καστοριάδης έκανε την αυτοκριτική του: «η ιδέα που είχαμε, ότι το κοινό του περιοδικού ήταν απλώς παθητικοί καταναλωτές, δεν ήταν σωστή». Το 1970 απέκτησε τη γαλλική υπηκοότητα και μπορούσε πλέον να εκδίδει τα κείμενά του επώνυμα. Μέχρι τότε αναγκαζόταν να χρησιμοποιεί ψευδώνυμα....\nΑπό το 1974 άρχισε να εργάζεται και ως ψυχαναλυτής και η νέα επαγγελματική του πορεία επηρέασε τη φιλοσοφία του, στην οποία προστέθηκε άλλος ένας τομέας ανάλυσης. Το 1979 εξελέγη διευθυντής της Ecoles des Hautes Etudes en Sciences Sociales και το 1989, αναγνωρίστηκε και στην Ελλάδα, καθώς αναγορεύθηκε επίτιμος διδάκτορας στο Πάντειο Πανεπιστήμιο και το 1993, στο Δημοκρίτειο Πανεπιστήμιο Θράκης. Πέθανε στο Παρίσι, στις 26 Δεκεμβρίου του 1997. Ήταν παντρεμένος με την αρχιτέκτονα Ζωή Χριστοφίδου, με την οποία απέκτησε μία κόρη, την Κυβέλη.\nΤο τραγούδι του Ρασούλη για τον Καστοριάδη\nΤο 1994 ο Μανώλης Ρασούλης έγραψε τραγούδι για τον Κορνήλιο Καστοριάδη με τίτλο, «Μου είπαν πως σε είδανε με τον Καστοριάδη». Σκόπευε να το του το στείλει στο Παρίσι, αλλά δεν το έκανε ποτέ. Το τραγούδι κυκλοφόρησε σε CD single 1999, δύο χρόνια μετά το θάνατο του φιλοσόφου....\nΣκέψεις του Καστοριάδη\nΟ κεντρικός λόγος της παιδείας σε μια δημοκρατική κοινωνία είναι αναμφισβήτητος. […] Και δεν μιλώ για την παιδεία που παρέχει το «υπουργείο Παιδείας»…. Η παιδεία αρχίζει με τη γέννηση του ανθρώπου και τελειώνει με τον θάνατό του. Συντελείται παντού και πάντα. Οι τοίχοι της πόλης, τα βιβλία, τα θεάματα, τα γεγονότα εκπαιδεύουν τους πολίτες —σήμερα δε κατά κύριο λόγο «παρεκπαιδεύουν».\n«Η Άνοδος της Ασημαντότητας»...\nΓια την πολιτική ζωή των Ελλήνων\nΣτο μέτρο που μπορώ να ξέρω κάτι, είναι ότι η πολιτική ζωή του ελληνικού λαού τελειώνει περίπου το 404 π.Χ. Μιλώ για την πραγματική πολιτική ζωή του λαού ως αυτόνομου παράγοντα. Δεν μιλώ για μάχες, για αυτοκράτορες, για Μεγαλέξανδρους και Βασίλειους Βουλγαροκτόνους. Μετά τον πέμπτο π.Χ. αιώνα και την αυτοκυβέρνηση του λαού στις δημοκρατικές πόλεις, η ελληνική ελευθερία πεθαίνει. Οι ελληνικές πόλεις γίνονται υποχείριες των βασιλέων της Μακεδονίας.\n«Η Πολιτική Ζωή στην Ελλάδα»\nΓια τις πολιτικές ευθύνες του ελληνικού λαού\nΜπορείτε να μου εξηγήσετε εσείς, γιατί οι Έλληνες, που σκοτώνονταν εννέα χρόνια για να απελευθερωθούν από τους Τούρκους, θέλησαν αμέσως μετά ένα βασιλιά; Και γιατί, αφού έδιωξαν τον Όθωνα, έφεραν τον Γεώργιο; Και γιατί μετά ζητούσαν «ελιά, ελιά και Κώτσο βασιλιά»; Σύμφωνα με την παραδοσιακή «αριστερή» άποψη, όλα αυτά τα επέβαλαν η Δεξιά, οι κυρίαρχες τάξεις και η μαύρη αντίδραση. Μπορούμε όμως να πούμε ότι όλα αυτά τα επέβαλαν στον ελληνικό λαό ερήμην του ελληνικού λαού; Μπορούμε να πούμε ότι ο ελληνικός λαός δεν καταλάβαινε τι έκανε; Δεν ήξερε τι ήθελε, τι ψήφιζε, τι ανεχόταν;... Σε μιαν τέτοια περίπτωση αυτός ο λαός θα ήταν ένα νήπιο. Εάν όμως είναι νήπιο, τότε ας μη μιλάμε για δημοκρατία. Εάν ο ελληνικός λαός δεν είναι υπεύθυνος για την ιστορία του, τότε, ας του ορίσουμε έναν κηδεμόνα. Εγώ λέω ότι ο ελληνικός λαός - όπως και κάθε λαός - είναι υπεύθυνος για την ιστορία του, συνεπώς, είναι υπεύθυνος και για την κατάσταση, στην οποία βρίσκεται σήμερα.\n«Εγώ θα διορθώσω το ρωμέικο;»\nΟ μακαρίτης ο Γιώργος Καρτάλης έλεγε κάνοντάς μου καζούρα στο Παρίσι το 1956: «Κορνήλιε, ξεχνάς ότι στην Ελλάδα δεν έγινε Γαλλική Επανάσταση». Πράγματι, στην Ελλάδα δεν έχει υπάρξει εποχή που ο λαός να έχει επιβάλει, έστω και στοιχειωδώς, τα δικαιώματά του. Και η ευθύνη, για την οποία μίλησα, εκφράζεται με την ανευθυνότητα της παροιμιώδους φράσης: «εγώ θα διορθώσω το ρωμέικο;». -Ναι, κύριε, εσύ θα διορθώσεις το ρωμέικο, στο χώρο και στον τομέα όπου βρίσκεσαι.\n«Η Πολιτική Ζωή στην Ελλάδα»...


Γυμναστική και κάπνισμα: Συνδυάζονται; - Fitness Together\nΓυμναστική και κάπνισμα. Ένας περίεργος συνδυασμός που κανονικά δεν θα έπρεπε να είναι συνδυασμός. Δύο δρόμοι αντίθετοι που δεν μπορούν σε καμία περίπτωση να συναντηθούν.\nΑπό τη μία η άσκηση μας προσφέρει υγεία και ευεξία και από την άλλη το τσιγάρο, πέρα από μία εφήμερη ευχαρίστηση, πάει κόντρα σε όλα αυτά που μας προσφέρει η άσκηση.\nΣτον καπνό του τσιγάρου περιέχονται διάφορες βλαβερές χημικές ουσίες, όπως η νικοτίνη, η πίσσα, καθώς και αέρια όπως το μονοξείδιο του άνθρακα (CO). Η νικοτίνη αυξάνει άμεσα την αρτηριακή πίεση και την καρδιακή συχνότητα, προσθέτοντας ένα φόρτο στην καρδιά. Η καρδιά ενός καπνιστή που ασκείται, λοιπόν, επιταχύνει τους ρυθμούς της προκειμένου να μπορέσει να αντεπεξέλθει στις πρόσθετες απαιτήσεις της γυμναστικής.\nΑκόμα, το CO είναι μια τοξική ουσία που, μετά την εισπνοή της, οδηγεί σε μειωμένη μεταφορά οξυγόνου στα μυϊκά κύτταρα και στους ιστούς γενικότερα. Έτσι, η περιορισμένη ροή αίματος-οξυγόνου στους μύες, εξαιτίας του τσιγάρου, έχει σαν αποτέλεσμα, την αυξημένη επιρρέπεια σε μυϊκούς τραυματισμούς και την παρεμπόδιση της μυϊκής ανάκαμψης μετά την άσκηση.\nΈνα τσιγάρο πριν ή μετά την άσκηση:\nΣυνδέεται με προβληματική παροχή οξυγόνου στον εγκέφαλο και αυξημένα επίπεδα μονοξειδίου του άνθρακα, τα οποία μπορεί να οδηγήσουν σε πονοκέφαλο, ζάλη, σύγχυση, κόπωση\nΔυσχεραίνει τη δίοδο του οξυγόνου μέσω των αεραγωγών, δυσκολεύει την αναπνοή (βήχας, αίσθημα πνιγμού)\nΈρευνες έχουν δείξει ότι η άσκηση προκαλεί μείωση της επιθυμίας για κάπνισμα ή για χρήση αλκοόλ, και άρα θα μπορούσε να λειτουργήσει ως συμπληρωματική στρατηγική, μαζί με άλλα θεραπευτικά μοντέλα, στη διαδικασία απεξάρτησης από τις βλαβερές για τον οργανισμό αυτές συνήθειες\nΤι πρέπει να προσέξετε αν είστε καπνιστής και θέλετε να ξεκινήσετε τη γυμναστική:\nΙατρικός έλεγχος πριν ενταχθείτε σε πρόγραμμα γυμναστικής\nΔιαλείμματα ανάμεσα στις ασκήσεις και μην ασκείστε πάνω από τρεις φορές την εβδομάδα\nΑπό τη στιγμή που επιλέξατε να ξεκινήσετε την άσκηση, έχετε κάνει το πρώτο βήμα προς τη βελτίωση της υγείας σας!


Το πάλεψε και έχασε ο Παναθηναϊκός | Πράσινος Τύπος\nΤο πάλεψε και έχασε ο Παναθηναϊκός\nΔημοσιεύθηκε 17 ημέρες πριν, στις :59:00 5/9/2022,\nΣε μια πραγματική ματσάρα, ο ΠΑΟΚ νίκησε τον Παναθηναϊκό (3-2 σετ) στη Θεσσαλονίκη για τον 1ο τελικό του Λιγκ Καπ Νίκος Σαμαράς και πλέον πάει στον επαναληπτικό του ΟΑΚΑ έχοντας το πάνω χέρι!\nΑτελείωτος ήταν ο πρώτος τελικός του Λιγκ Καπ «Νίκος Σαμαράς» στη Θεσσαλονίκη ανάμεσα στον Κυπελλούχο ΠΑΟΚ και τον Πρωταθλητή Παναθηναϊκό, με τους «ασπρόμαυρους» να είναι αυτοί που μετά από μια ματσάρα πήραν τη νίκη (3-2). Πλέον στον επαναληπτικό της Παρασκευής (13/5) στο ΟΑΚΑ, έχουν ένα μικρό προβάδισμα για τον τίτλο!\nΤώρα στα σενάρια, μετά και το αποτέλεσμα της αποψινής αναμέτρησης, οι «πράσινοι» θέλουν οπωσδήποτε νίκη για να μην χάσουν τον τίτλο. Αρχικά σε περίπτωση καθαρής νίκης (3-0 ή 3-1) θα σηκώσουν την κούπα, ενώ αν κερδίσουν με 3-2, το ματς θα οδηγηθεί σε «χρυσό» σετ. Από την άλλη πλευρά, η ομάδα του Καλμαζίδη αν νικήσει με οποιοδήποτε σκορ, παίρνει τον τίτλο, αν ηττηθεί με καθαρό σκορ δεν έχει ελπίδες, ενώ αν χάσει με 3-2, όλα θα παιχτούν στο «χρυσό» σετ.\nΟι δύο ομάδες ξεκίνησαν δυνατά και ο Παναθηναϊκός ήταν αυτός που πήρε για πρώτη φορά προβάδισμα με +2 (3-5), όμως ο ΠΑΟΚ το «γύρισε» γρήγορα (8-6). Το πρώτο σετ πήγαινε πόντο πόντο μέχρι που οι Θεσσαλονικείς ξέφυγαν με +3 (17-14). Ο Ανδρεόπουλος πήρε τάιμ άουτ και αυτό ξύπνησε τους παίκτες του (17-17), ενώ ένα κερδισμένο video check κράτησε μέσα στο ματς την αθηναϊκή ομάδα (19-19). Στο 24-24 είχαμε διακοπή περίπου έξι λεπτών, όταν και πάλι η… τεχνολογία, αποφάσισε επανάληψη του πόντου. Ένα κερδισμένο μπλοκ άουτ του Κουμεντάκη και ένα μπλοκ, ήταν αρκετά για να δώσουν στους γηπεδούχους το προβάδισμα με 1-0 (28-26).\nΜετά τα αλλεπάλληλα χαμένα σερβίς στο ξεκίνημα του δεύτερο σετ, «ασπρόμαυροι» και «πράσινοι» έφτασαν μαζί στο 7-7. Το σύνολο του Καλμαζίδη κέρδισε ένα video check, κάτι που του έδωσε τον αέρα του +4 (11-7). Ο Παναθηναϊκός μείωσε (12-10), όμως ο ΠΑΟΚ βρήκε καλύτερα τα πατήματα του και ξέφυγε στο +6 (18-12). Ο Πετρέας και τα λάθη των «πράσινων» έφτασαν την διαφορά ακόμα και στο +8 (22-14). Ο Ρουσόπουλος με τον Ράπτη αντικατέστησαν Γιάκομπεσεν και Ανδρεόπουλο αντίστοιχα, οι φιλοξενούμενοι μάζεψαν τα πράγματα (24-20), όμως το 2-0 ήρθε αρκετά εύκολα (25-20).\nΓνωρίζοντας ότι είναι με την πλάτη στο τοίχο, ο Παναθηναϊκός μπήκε δυνατά στο τρίτο σετ και προηγήθηκα άμεσα με +3 (1-4). Με τους Ντεν Ντρις και Στάλεκαρ η… ψαλίδα άνοιξε στο +4 (7-11), αλλά ο ΠΑΟΚ γρήγορα και με κύριο εκφραστή τον Μπαρνς, ισοφάρισαν (11-11). Ο Ράπτης έκανε τρομερά πράγματα, παίζοντας απίστευτα μυαλωμένα και έφτασε στο +3 (17-20). Οι Θεσσαλονικείς έφτασαν κοντά, σβήνοντας το πρώτο set ball των φιλοξενούμενων (22-24), όμως ο Ντεν Ντρις με δύναμη μείωσε σε 2-1 (22-25).\nΔυναμικά συνέχισαν οι «πράσινοι» το τέταρτο σετ και το +3 (1-4) με τον Ρανγκέλ, ανάγκασε τον Καλμαζίδη να καλέσει νωρίς τάιμ άουτ. Ο «αέρας» αυτός παρέμεινε για τον Παναθηναϊκό για αρκετή ώρα, όμως οι επιθέσεις του Μπαρνς και κυρίως του Ούντρις, έφτασαν το παιχνίδι στο 14-14. Ο Ντεν Ντρις ανέλαβε δράση, ο ΠΑΟΚ έπαιζε μόνο με τους Κουμεντάκη και Ούντρις, για να έρθει ο Ράπτης και να ισοφαρίσει σε 2-2 (22-25)!\nΣτο τάι μπρέικ τα πράγματα ήταν… περίεργα, αφού αρχικά ο ΠΑΟΚ με τον καυτό Ούντρις πήρε μεγάλο προβάδισμα (6-1), αλλά ο Παναθηναϊκός με μια αντεπίθεση διαρκείας πλησίασε στον πόντο (7-6)! Στο τέλος η ομάδα του Καλμαζίδη με όπλο το μπλοκ της ήταν καλύτερη και έτσι έφτασε εύκολα στο 3-2 (15-9) για τη νίκη!


Υπέροχα – Συνταγές μαγειρικής\nΥπέροχα, γιορτινά λαζάνια με κολοκύθα, μπέικον και γκοργκονζόλα\nΗ ιδέα της σύνθεσης ξεκίνησε διαβάζοντας κλασικές\nΙταλικές συνταγές όπου κολοκύθα και μπέικον συνδυάζονται σε χειμερινές πάστες.\nΑπό εκεί και πέρα μου ήρθε η ιδέα να τα συνδυάσω σε λαζάνια και στη σύνθεση\nπρόσθεσα τα φουντούκια για να δώσω μια τραγανή υφή και να ενισχύσω τη χειμερινή\nλογική των υλικών. Όμως έψαχνα και το ιδανικό τυρί να τα συνοδέψει μέσα στη\nσ/υνθεση ως τρίτο βασικό υλικό που θα ολοκληρωσει τις ισορροπίες.\nΤρεις ιδέες μου ήρθαν στο μυαλό. Η πρώτη ήταν\nνα βάλω μετσοβόνε για να δέσει με τη καπνιστή λογική του μπέικον. Η δεύτερη, η\nπιο safe ίσως, να βάλω μοτσαρέλα για να λειτουργήσει ήπια και ντροπαλά, αυξάνοντας τη\nκρεμώδη αίσθηση, ώστε να αναδειχθούν τα δύο κεντρικά υλικά. Η τρίτη ιδέα, η πιο\nρισκέ, ήταν να βάλω γκοργκονζόλα, για να\nκοντράρει τα δύο βασικά υλικά και να\nδώσει χαρακτήρα, αλλά σε τέτοια αναλογία ώστε να μην τα καπελώσει κιόλας.\nΈτσι ετοίμασα ένα ταψί λαζάνια βάζοντας σε\nδιαφορετικές θέσεις το καθένα από τα τρία διαφορετικά τυριά, ώστε να έχω\nμερίδες που να έχουν το καθένα τυρί ξεχωριστά μέσα στο ίδιο ταψί. Έτσι μπορούσα\nνα αξιολογήσω στη πράξη τι πήγαινε τελικά καλύτερα μαζί με φίλους, που δεν\nήξεραν τι έχω κάνει ακριβώς. Το αποτέλεσμα ήταν φανερό μετά απ’ τη πρώτη\nμπουκιά καθεμίας απ’ τις τρεις εκδοχές. Το μετσοβόνε βγήκε πιο υποτονικό απ’\nότι είχα φανταστεί, η μοτσαρέλα λειτουργούσε αρμονικά χωρίς όμως να φτιάχνει\nχαρακτήρα στο πιάτο, αλλά η γκοργκονζόλα ήταν μακράν ο απόλυτος συνδυασμός και\nμάλιστα στην αναλογία που επέλεξα!\nΘεωρώ αυτό το πιάτο ένα απ’ τα καλύτερα που\nέχω ποτέ δημιουργήσει, ακριβώς γιατί έχει εντάσεις, λεπτές ισορροπίες σε\nγεύσεις και υφές και ξεχωριστό χαρακτήρα. Επίσης γιατί μπορεί να λειτουργήσει ταυτόχρονα\nως καθημερινό πιάτο οικογενειακής θαλπωρής αλλά και ως πιάτο που βγάζεις σε\nεπίσημο γιορτινό τραπέζι παρέα με ένα μεγάλο κρασί. Είναι δε το πιάτο που σχεδιάζω να κάνω αυτό\nτο χειμώνα στα περισσότερα τραπέζια σπίτι μου, όταν βέβαια αυτό είναι εφικτό.\nΕπειδή είναι μια σύνθεση με τρεις ξεχωριστές\nπαρασκευές θα το χαρακτήριζα ως μέτριας δυσκολίας, χωρίς όμως να έχει κάποια δυσκολία\nή μαγειρική πρόκληση, ώστε και ένας αρχάριος να μπορεί να ανταποκριθεί. Θα σας\nπάρει περί την 1:40’ συνολικά, εφόσον συνδυάσετε σωστά την αλληλουχία των 3\nπρώτων βημάτων, εκμεταλλευόμενοι τον κενό χρόνο στο καθένα. Μετά απ’ αυτό έχετε\nνα συνθέσετε τις παρασκευές με τα λαζάνια της Barilla και να τα ψήσετε στο φούρνο 40-50’, ανάλογα\nμε τον φούρνο σας.\nΠροτείνω να προτιμήσετε κολοκύθα που έχει ήδη\nκαθαριστεί απ’ τον μανάβη ή το σούπερ μάρκετ, μια και αν δεν είστε εξοικειωμένοι\nστο κόψιμο με μεγάλο κοφτερό μαχαίρι που θέλει δύναμη γιατί είναι πολύ σκληρή,\nθα δυσκολευτείτε, άσε που είναι και επικίνδυνη διαδικασία.\n1 κ. κολοκύθα καθαρισμένη και κομμένη σε μικρά κυβάκια 1 εκ.\nΚόψτε το μπέικον σε μικρά κυβάκια, περίπου 0.5\nεκ. ανά πλευρά. Βάλτε ένα μεγάλο αντικολλητικό τηγάνι σε μεσαία ένταση και\nπροσθέστε το ελαιόλαδο. Βάλτε το μπέικον μέσα και σιγομαγειρέψτε το για περίπου\n15 λεπτά, ώστε να χάνει σταδιακά το λίπος του και να καραμελώνει, να παίρνει\nβαθύ χρυσαφί χρώμα και τραγανή υφή. Αν στο τηγάνι σας μπαίνει καπάκι με\nδυνατότητα διαφυγής υδρατμών, βάλτε το για να αποφύγετε το να λερώσει η κουζίνα\nαπό πιτσιλιές και να επιταχύνετε ελαφρά τη διαδικασία καραμελώματος. Όταν\nολοκληρωθεί η διαδικασία, αφαιρέστε το μπέικον σε ένα μπολ και αφήστε στο\nτηγάνι όλο το λίπος και ελαιόλαδο, χωρίς να σβήσετε.\nΌσο καραμελώνετε το μπέικον, κόψτε τη κολοκύθα\nσε μικρά κυβάκια, λίγο πιο μεγάλα απ’ τα αντίστοιχα του μπέικον και σπάστε λίγο\nτα φουντούκια σε ακανόνιστα μεγέθη, χωρίς να γίνουν σκόνη. Ρίξτε τα κυβάκια\nκολοκύθας στο τηγάνι που καραμελώσατε το μπέικον, το οποίο εξακολουθεί να είναι\nσε μεσαία ένταση, και ανακατέψτε κάθε\nτόσο. Στα 15΄περίπου λεπτά που έχει μαραθεί αρκετά η κολοκύθα, προσθέστε αλάτι,\nπιπέρι και μοσχοκάρυδο και στη συνέχεια τα τριμμένα φουντούκια Ανακατέψτε καλά,\nαφήστε μερικά λεπτά ακόμη να μαλακώσει η κολοκύθα ωστε να τρώγεται ευχάριστα,\nδοκιμάστε και κλείστε το μάτι.\nΌσο μαγειρεύετε τη κολοκύθα ετοιμάστε και τη\nμπεσαμέλ σε άλλο μάτι. Πάρτε μια μεσαία αντικολλητική κατσαρόλα και βάλτε τη σε\nμεσαία ένταση. Βάλτε μέσα το βούτυρο να λιώσει και όταν λιώσει προσθέστε το\nαλεύρι και ανακατέψτε με ένα σύρμα να δημιουργήσετε ένα ρου (roux). Αφού μαγειρέψετε το\nρου για 1 λεπτό, αρχίστε να προσθέτετε το ζεστό γάλα σταδιακά ανακατεύοντας και\nαραιώνοντας το πηκτό κολλώδες μείγμα της μπεσαμέλ. Όταν έχετε βάλει περίπου τη\nμισή ποσότητα του γάλακτος, η μπεσαμέλ θα έχει λογικά αραιώσει, θα είναι χωρίς\nσβόλους απ’ το ανακάτεμα με το σύρμα, οπότε μπορείτε να προσθέσετε το υπόλοιπο\nγάλα, αλάτι, πιπέρι, μοσχοκάρυδο και τη περισσότερη ποσότητα της παρμεζάνας\n(κρατείστε λίγη για να πασπαλίσετε πάνω απ’ τα λαζάνια). Θα τη δουλέψετε λίγο ακόμη\n(2’-4’) με το σύρμα πάνω στην εστία μέχρι να αρχίσει να ξαναπήζει. Όταν αρχίσει\nνα χύνεται σχετικά αργά απ’ το σύρμα, τότε είναι έτοιμη για τα λαζάνια.\nΣτο ταψί που επιλέξατε (κατά προτίμηση κεραμικό\nή πυρέξ για να βγει στο τραπέζι) περάστε τον πάτο με λίγη μπεσαμέλ να δώσει\nυγρασία και λιπαρότητα στη πρώτη στρώση λαζάνια. Κάντε τη πρώτη στρώση από\nλαζάνια και καλύψτε μεγάλα τυχόν κενά βάζοντας κάποιες λωρίδες από λαζάνια. Ρίξτε\nαπό πάνω το 1/3 της φάρσας κολοκύθας, το 1/3 του μπέικον, το 1/3 της\nγκοργκονζόλας σε μικρά κομμάτια και 2 κουτάλες μπεσαμέλ ακανόνιστα. Στρώσε\nδεύτερη στρώση λαζάνια και κάντε το ίδιο και τρίτη επίσης. Καλύψτε από πάνω τη τρίτη στρώση με λαζάνια και\nαπλώστε άνω στα λαζάνια όλη την υπόλοιπη μπεσαμέλ. Πασπαλίστε λίγη παρμεζάνα,\nμοσχοκάρυδο και φρεσκοτριμμένο πιπέρι πάνω απ’ τη μπεσαμέλ και τα λαζάνια είναι\nέτοιμα για φούρνο.\nΣτον προθερμασμένο φούρνο στους 180°C, με πάνω-κάτω\nαντιστάσεις, βάλτε τα λαζάνια σε μεσαίο ράφι να ψηθούν για περίπου 40’-50’\n(ανάλογα με τον φούρνο) ώστε η μπεσαμέλ από πάνω να ψηθεί και να πάρει έντονο\nσκούρο χρυσαφί χρώμα κατά μέρη. Βγάλτε το ταψί απ’ τον φούρνο και αφήστε το για\n20’ περίπου να καταλαγιάσει η θερμοκρασία, να δέσουν οι γεύσεις και να κόβεται\nκαλύτερα σε κομμάτια. Κόβετε σε 8 κομμάτια (ανάλογα και με το ταψί σας) και σερβίρετε\nΤα λαζάνια αυτά δεν χρειάζονται τίποτα άλλο\nπέρα από φρεσκοτριμμένο πιπέρι, μια τραγανή πράσινη σαλάτα από δίπλα, ένα\nμεγάλο κόκκινο κρασί και πολύ όρεξη! Είναι μια χειμωνιάτικη γιορτή γεύσεων,\nυφών και χρωμάτων στο πιάτο σας και ταιριάζουν με κάθε επίσημο ή και όχι\nΕμείς σερβίραμε στα πολύ φινετσάτα πιάτα της σειράς Dantelle της ΙΩΝΙΑ , έχοντας μαγειρέψει τις 3 παρασκευές σε αντικολλητική\nκατσαρόλα και τηγάνι\nΥπέροχα, γιορτινά λαζάνια με κολοκύθα, μπέικον και γκοργκονζόλα ? Καλή όρεξη\nΔημοσιεύτηκε την 2020-11-19 Κατηγορίες Ιταλική ΚουζίναΕτικέτες γιορτινά,γκοργκονζόλα,και,κολοκύθα,Λαζάνια,με,μπέικον,ΥπέροχαΑφήστε το σχόλιό σας στο Υπέροχα, γιορτινά λαζάνια με κολοκύθα, μπέικον και γκοργκονζόλα\nΤα υπέροχα πιπεράκια “μπακάλικα”, ψητά & ξυδάτα είναι ο τέλειος μερακλήδικος μεζές απ’ τις Σέρρες\nΤα υπέροχα πιπεράκια “μπακάλικα”, τα ανακάλυψα πριν δυο χρόνια σε μεγάλο σουπερμάρκετ και με ενθουσίασαν ως μεζές. Μου θύμισαν έντονα τα γνωστά και αγαπημένα μου pimientos de Padrón, που είναι κλασικό tapas στην Ισπανία καθώς μοιάζουν σε πολλά χαρακτηριστικά. Σε χρώμα και σχήμα είναι παρεμφερή, χωρίς βεβαίως να είναι ίδια. Είναι και τα δύο έντονα γευστικά, με μια υποβόσκουσα θέρμη και για κάποιο λόγο το ένα στα 7 περίπου, είναι πάντα ελαφρά πιο καυτερό, απ’ τα άλλα.\nΗ κύρια διαφορά είναι ότι τα pimientos de Padrón κινούνται σε ένα μέσο επίπεδο κάψας με τις εξάρσεις τους να είναι σαφώς καυτερές, ενώ τα μπακάλικα πιπεράκια, είναι κατά βάση ήπια, με το ένα στα τόσα να έχει μια μικρή έξαρση κάψας, τόση ώστε να μην απωθεί κάποιον που δεν θέλει τα καυτερά, αλλά να τα κάνει ιδανικά ως μερακλίδικο μεζέ.\nΤα μπακάλικα πιπεράκια μας έρχονται απ’ τις Σέρρες, όπου έφτασαν στις αρχές του 20ου αιώνα με τους πρόσφυγες απ’ τον Πόντο και ειδικά απ’ την Προύσσα. Είναι μια ειδική ποικιλία που καλλιεργείται μόνο τοπικά και αποτελεί ένα μικρό γαστρονομικό θησαυρό του νομού Σερρών. Οι τοπικοί μερακλήδες την εκτιμούν ιδιαίτερα ως μεζέ και έτσι βρίσκεις μπακάλικα στις περισσότερες ταβέρνες της περιοχής. Το όνομα προέρχεται απ’ το γεγονός ότι τα παλιά χρόνια όταν έβγαινε η σοδειά απ’ τα πιπεράκια, επειδή δεν μπορούσαν να τα διαθέσουν γρήγορα όλα ως νωπά, όντας ένα αυστηρά τοπικό προϊόν, τα έκαναν τουρσί και τα πουλούσαν στα μπακάλικα της περιοχής.\nΣτη περιοχή υπάρχουν λίγοι καλλιεργητές που ασχολούνται μ’ αυτά, αλλά ο πιο γνωστός είναι ο Πέτρος Άτσαλος που με ένα συνδυασμό πάθους που τον διακρίνει και αντίληψης της σύγχρονης εμπορίας, κατάφερε να τοποθετήσει τα μπακάλικα πιπεράκια πανελλαδικά σε μεγάλες αλυσίδες σουπερμάρκετ, δίνοντας την ευκαιρία στο τοπικό προϊόν να γίνει γνωστό παντού στη χώρα. Ο Άτσαλος είναι καθηγητής στο ΕΠΑΛ, αλλά παράλληλα καλλιεργεί ένα κτήμα 5 στρεμμάτων όπου έχει βάλει θερμοκήπια για τις πιπεριές και παράγει περίπου 40 τόνους το χρόνο.\nΟ Πέτρος Άτσαλος μάλιστα μου έλεγε πως ο λόγος που κάποια πιπεράκια είναι πιο πικάντικα είναι ότι τα χτύπησε πιο πολύ ο ήλιος, ανεβάζοντας την ποσότητα καψαϊκίνης (capsaicin) μέσα τους. Αλλά επειδή στην Ελλάδα γενικώς ο κόσμος δεν πολυαρέσκεται στα καυτερά, η προσπάθεια των καλλιεργητών είναι να μειώσουν το μέσο επίπεδο καψαϊκίνης και να έχουν ήπια γευστικές πιπεριές με περιστασιακές εξάρσεις πικάντικης αίσθησης σε κάποιες απ’ αυτές.\nΌλοι εμείς που ασχολούμαστε με την γαστρονομία έχουμε υποχρέωση να στηρίζουμε καλές προσπάθειες σαν κι’ αυτή, με τοπικά προϊόντα που έχουν αξία, να βοηθάμε αφιλοκερδώς για να τα γνωρίσει το ευρύ κοινό και μέσα σ’ αυτά τα πλαίσια είναι και αυτή η ανάρτηση. Εγώ, μόνος μου τα βρήκα και τα δοκίμασα πέρυσι και από τότε τ’ αγάπησα και τα αγοράζω συχνά. Με βάση τη δικιά μου εμπειρία, ήθελα να τα γνωρίσω και σε σας που διαβάζετε το μπλόγκ, γιατί είμαι σίγουρος ότι θα τα εκτιμήσετε. Ξέρω ότι και ο καλός φίλος και γνώστης των παραδοσιακών προϊόντων της χώρας, Ηλίας Μαμαλάκης, λατρεύει επίσης τα μπακάλικα και βοηθά να προωθηθεί ένα προϊόν που αξίζει να μπει σε κάθε σπίτι που εκτιμά τους καλούς μεζέδες. Πραγματικά αξίζει να τα δοκιμάσετε όσο ακόμη υπάρχουν στα ψυγεία των σουπερμάρκετ, καθώς η εποχή τους ξεκινά τον Μάιο και τελειώνει το Οκτώβρη.\nΟι περισσότεροι στις Σέρρες έμαθα ότι πέρα από τουρσί, κάνουν τα μπακάλικα πιπεράκια, τηγανητά, αλλά εγώ επέλεξα ως ελαφρύτερη εκδοχή να τα κάνω ψητά και μάλιστα με δυο τρόπους, στο φούρνο και στα κάρβουνα. Το μόνο σίγουρο είναι ότι σε κάθε περίπτωση τα πιπεράκια θέλουν λίγο καλό ελαιόλαδο, λίγο καλό ξίδι και ανθό αλατιού για να γίνουν ο τέλειος μεζές. Ετοιμάστε τα ούζα και τα τσίπουρα και απολαύστε με καλή παρέα!\nΑσχολείστε 3 λεπτά και είτε τα βάζετε στο\nφούρνο να ψηθούν, είτε τα ψήνετε στα κάρβουνα πριν βάλετε τα υπόλοιπα που έχετε\nνα ψήσετε. Η τρίτη εναλλακτική είναι να\nτα τηγανίσετε όπως είναι για 5-6 λεπτά σε ελαιόλαδο, μέχρι να μαραθούν.\nΤα πιπεράκια μπακάλικα ΑΤΣΑΛΟΥ θα τα βρείτε από Μάιο ως Οκτώβρη στα σουπερμάρκετ ΑΒ, Lidl, Σκλαβενίτη, Μασούτη, απ΄όσο γνωρίζω.\nΥλικά για μεζέ 8-12 ατόμων\n500 γρ. πιπεράκια μπακάλικα ΑΤΣΑΛΟΥ\n40 ml. έξτρα παρθένο ελαιόλαδο\n40 ml. λευκό ξίδι\nΕναλλακτική 1. Ψήνετε τα πιπεράκια στο φούρνο\nΠροθερμαίνετε το φούρνο με αέρα και πάνω γκρίλ στους 180C. Σε ένα μεγάλο ταψί ρίχνετε τα πιπεράκια και τα πασπαλίζετε με το ελαιόλαδο, το ξίδι και το αλάτι.\nΤα ανακατεύετε λίγο με τα χέρια και τα βάζετε στο φούρνο για 25’-30’ μέχρι να μαυρίσουν κάποιες επιφάνειές τους. Είναι έτοιμα για σερβίρισμα σε πιάτο. Ενδεχομένως και ανάλογα με τα γούστα, να προσθέσετε λίγο ακόμη λάδι και ξίδι στα πιάτα.\nΕναλλακτική 2. Ψήνετε τα πιπεράκια στη θράκα\nΠερνάτε 5-6 πιπεράκια σε καλάμι για σουβλάκι.\nΤα ψήνετε στη θράκα για περίπου 1-2 λεπτά απ τη κάθε πλευρά, ανάλογα με την\nένταση της θράκας. Τα μεταφερετε σε πιάτο και εκεί βάζετε ελαιόλαδο, ξίδι και\nΣερβίρονται κλασικά ως μεζές, ιδανικός για ούζο ή τσίπουρο, αλλά μπορούν να ενταχθούν και σε μια πλούσια χωριάτικη σαλάτα, ή εφόσον κόψετε το κοτσάνι και αφαιρέσετε τους σπόρους, σε μια ομελέτα ή σε μια σάλτσα ζυμαρικών. Εμείς τα σερβίραμε στα πιάτα της νέας σειράς MEANDROS της ΙΩΝΙΑ.\nΤα υπέροχα πιπεράκια “μπακάλικα”, ψητά & ξυδάτα είναι ο τέλειος μερακλήδικος μεζές απ’ τις Σέρρες ? Καλή όρεξη\nΔημοσιεύτηκε την 2020-09-17 Κατηγορίες Ελληνική ΚουζίναΕτικέτες απ,είναι,μεζές,μερακλήδικος,μπακάλικα,ξυδάτα,Ο,πιπεράκια,Σέρρες,τα,τέλειος,τις,Υπέροχα,ψητάΑφήστε το σχόλιό σας στο Τα υπέροχα πιπεράκια “μπακάλικα”, ψητά & ξυδάτα είναι ο τέλειος μερακλήδικος μεζές απ’ τις Σέρρες\nΣυνταγή για Υπέροχα cupcakes με μπανάνα και νουτέλα (Video) | Συνταγές\nΣυνταγη για Υπέροχα cupcakes με μπανάνα και νουτέλα (Video) | Συνταγές\nΑναρτήθηκε στις 05/11/2019 σε Γλυκά – Επιδόρπια, Γλυκά με Σοκολάτα, Συνταγές, Συνταγές για παιδιά\nΥπέροχα, αφράτα σοκολατένια cupcakes με μπανάνα, νουτέλα και δροσερή αφράτη σοκολατένια κρέμα τυριού με νουτέλα. Μια εύκολη συνταγή (τη βρήκαμε εδώ) τα απόλυτα cupcakes που σίγουρα θα ξετρελάνουν τα μικρά παιδιά και θα αγαπήσουν τα … μεγάλα παιδιά. Δείτε την εκτέλεση της συνταγής βήμα βήμα σε βίντεο.\n100 γρ. βούτυρο καλά μαλακωμένο σε θερμοκρασία δωματίου\n140 γρ. ζάχαρη λευκή κρυσταλλική\n2 μεγάλες ώριμες μπανάνες (τη 1½ πολτοποιημένες με πιρούνι την υπόλοιπη 1/2 σε κυβάκια)\n12 γεμάτες κ.σ. νουτέλα ή μερέντα\nΓια τη βουτυρένια κρέμα τυριού:\n200 γρ. βούτυρο μαλακό ή μαλακωμένο καλά σε θερμοκρασία δωματίου\n2 κ.γ. σκόνη κακάο\n2 κ.σ. νουτέλα ή μερέντα\n12 φετούλες μπανάνας αποξηραμένες, για γαρνίρισμα\nΠροθερμαίνετε το φούρνο στους 160 βαθμούς στον αέρα. Παίρνετε ένα αντικολλητικό ταψί 12 θέσεων για muffin και cupcakes και τοποθετείτε στις 12 εγκοπές χάρτινα φορμάκια αντίστοιχου μεγέθους με τις εγκοπές. Το αφήνετε στην άκρη.\nΓια τα cupcakes: Σε ένα μεγάλο μπολ τοποθετείτε το μαλακωμένο βούτυρο και τη ζάχαρη και τα χτυπάτε με το μίξερ μέχρι να αφρατέψει το μείγμα. Προσθέτετε τα 2 αυγά και το μισό αλεύρι και χτυπάτε να ενσωματωθούν. Ρίχνετε το υπόλοιπο 1 αυγό, το υπόλοιπο αλεύρι, τις 2 κ.σ. σκόνη κακάο, το μπέικιν πάουντερ και το γάλα και συνεχίζετε το χτύπημα μέχρι να ομογενοποιηθεί το μείγμα. Αφήνετε το μίξερ.\nΜε ένα πιρούνι πολτοποιείτε, σε πουρέ, τη 1 ½ μπανάνα, τη προσθέτετε στο μείγμα και ανακατεύετε με σπάτουλα ή μαρίζ μέχρι να ενσωματωθεί πλήρως. Κόβετε σε μικρά κομματάκια την υπόλοιπη ½ μπανάνα (βλέπε βίντεο) τη προσθέτετε και αυτή στο μείγμα και συνεχίζετε απαλά το ανακάτεμα με τη μαρίζ μέχρι να ενσωματωθεί ομοιόμορφα.\nΡίχνετε από 1 γεμάτη κ.σ. μείγματος μπανάνας σε κάθε χάρτινη θήκη cupcakes. Από πάνω ρίχνετε από 1 γεμάτη κ.σ. νουτέλα και τέλος, πάνω από τη νουτέλα, ρίχνετε από άλλη μια κ.σ. μείγματος μπανάνας. Ψήνετε τα cupcakes σας στο προθερμασμένο φούρνο για 20 λ. (Ο ακριβής χρόνος ψησίματος εξαρτάται πάντα από το φούρνο σας). Τα αφαιρείτε από το φούρνο και τα αφήνετε στην άκρη μέχρι να κρυώσουν καλά.\nΓια τη βουτυρένια κρέμα τυριού: Σε μεγάλο μπολ ρίχνετε τη ζάχαρη άχνη και το βούτυρο και τα χτυπάτε με το μίξερ μέχρι να αφρατέψουν. Προσθέτετε το κακάο, χτυπάτε για 1/2 λ και ρίχνετε το τυρί κρέμα συνεχίζοντας το χτύπημα μέχρι να έχετε ένα λείο μείγμα. Προσθέτετε τις 2 γεμάτες κ.σ. νουτέλα και συνεχίζετε το χτύπημα μέχρι να ομογενοποιηθούν.\nΠαίρνετε ένα κορνέ ζαχαροπλαστικής με μεγάλο ακροφύσιο και γαρνίρετε τα cupcakes σας κάνοντας μια μεγάλη ροζέτα πάνω από κάθε cupcake (βλέπε βίντεο). Τοποθετείτε στη κορυφή της κρέμας από 1 φετούλα αποξηραμένης μπανάνας και σερβίρετε.\nΣυνταγή: Υπέροχα cupcakes με μπανάνα και νουτέλα (Video)\nΕίδατε πόσο εύκολο είναι να φτιάξετε Υπέροχα cupcakes με μπανάνα και νουτέλα (Video) | Συνταγές ? Καλή όρεξη\nΔημοσιεύτηκε την 2019-11-05 Κατηγορίες Γλυκά με ΣοκολάταΕτικέτες Cupcakes,Video,για,και,με,μπανάνα,νουτέλα,Συνταγές,Συνταγή,ΥπέροχαΑφήστε το σχόλιό σας στο Συνταγή για Υπέροχα cupcakes με μπανάνα και νουτέλα (Video) | Συνταγές\nΔυόμιση κουτάκια ζάχαρη (από την συσκευασία του ζαχαρούχου το μετράμε!)\n3 κουτάκια ζεστό νερό\n2 κουτιά σπορέλαιο\n1 κουταλάκι του γλυκού μαστίχα κοπανισμένη σε σκόνη\nΑμύγδαλο φιλέ για το πασπάλισμα λίγο πριν το ψήσιμο\nΖεσταίνουμε σε μια κατσαρόλα το ζαχαρούχο γάλα, την ζάχαρη, τις βανίλιες και τα αυγά. Ανακατεύουμε καλά μέχρι να λιώσει η ζάχαρη.\nΧαμηλώνουμε την φωτιά και προσθέτουμε το σπορέλαιο.\nΠαράλληλα, σε ένα δοχείο διαλύουμε την μαγιά στο ζεστό νερό (προσοχή ζεστό και ΟΧΙ καυτό) μέχρι να ενοποιηθούν τα 2 υλικά.\nΣε μια μεγάλη λεκάνη (προσοχή μην το βάλετε στην κουζινομηχανή, αν έχετε, γιατί δεν θα χωρέσει!) ρίχνουμε τη μαγιά με το νερό και προσθέτουμε το ζεστό μείγμα από το κατσαρολάκι.\nΠροσθέτουμε και τα υπόλοιπα υλικά σιγά-σιγά, και φυσικά το αλεύρι.\nΖυμώνουμε καλά τα τσουρέκια μας και αφήνουμε τη ζύμη σε ζεστό περιβάλλον για περίπου 2 ώρες μέχρι να φουσκώσει. Ο χρόνος εξαρτάται από τη θερμοκρασία του δωματίου που θα το διατηρήσουμε!\nΑφού φουσκώσει η ζύμη μας, την χωρίζουμε σε τόσα μέρη όσα τα τσουρέκια που θέλουμε να φτιάξουμε!\nΠλάθουμε τσουρέκια σε πλεξούδες ή ό,τι άλλο σχήμα θέλουμε και τα αφήνουμε για λίγο να φουσκώσουν πάλι.\nΑλείφουμε την επιφάνεια κάθε τσουρεκιού με αυγό και πασπαλίζουμε με αμύγδαλο φιλέ. Αν θέλουμε μπήγουμε και από ένα βαμμένο αυγό. Ε, για το Πάσχα είναι ό,τι πρέπει!\nΤοποθετούμε σε λαδόκολλα ή σε φύλλο σιλικόνης και ψήνουμε στις αντιστάσεις στους 180 βαθμούς για περίπου 25 λεπτά μέχρι να ροδοκοκκινίσουν τα τσουρέκια.\nΤα περιβόητα τσουρέκια με ζαχαρούχο είναι έτοιμα!!!!\nΣυμβουλές για καλό τσουρέκι\nΟ χρόνος που θα αφήσουμε τη ζύμη για να φουσκώσει εξαρτάται από την εξωτερική θερμοκρασία. Συνήθως 2 ώρες αρκεί.\nΟ χρόνος ψησίματος εξαρτάται από το μέγεθος των τσουρεκιών που φτιάξαμε!\nΑφού ψηθούν και κρυώσουν, τυλίγουμε τα τσουρέκια με μεμβράνη για να διατηρηθούν για περισσότερο καιρό (αν προλάβουν να μείνουν και δεν τα φάτε!)\nΤα τσουρέκια μπαίνουν και στην κατάψυξη για να τα απολαύσετε αργότερα! Αν μείνει τίποτε δηλαδή!\nΆλλες συνταγές για τσουρέκι\nΤσουρέκια με ζαχαρούχο, αφράτα και υπέροχα! ? Καλή όρεξη\nΔημοσιεύτηκε την 2019-04-22 Κατηγορίες Συνταγές για παιδιάΕτικέτες Αφράτα,ζαχαρούχο,και,με,τσουρέκια,ΥπέροχαΑφήστε το σχόλιό σας στο Τσουρέκια με ζαχαρούχο, αφράτα και υπέροχα!\nΣυνταγή για Υπέροχα σοκολατένια μάφινς και παγωτό μπανάνα νηστίσιμα | Συνταγές\nΣυνταγη για Υπέροχα σοκολατένια μάφινς και παγωτό μπανάνα νηστίσιμα | Συνταγές\nΑναρτήθηκε στις 21/03/2019 σε Γλυκά – Επιδόρπια, Γλυκά με Σοκολάτα, Νηστίσιμα, Συνταγές\nΜια απίστευτα εύκολη συνταγή για πολύ νόστιμα, αφράτα, σοκολατένια μάφινς με πλούσια και\n“γεμάτη” υφή. Συνοδέψτε τα με ένα υπέροχο παγωτό μπανάνα… Μια πραγματική γευστική αποκάλυψη… ένα νοστιμότατο και κρεμώδες παγωτό που σίγουρα θα θέλετε να δοκιμάσετε… νηστεύοντες και μη…\nΓια τα σοκολατένια μάφινς:\n1 φλ. τσαγιού στιγμιαίο καφέ (έτοιμο ρόφημα, όχι σκόνη)\n2 κ.σ. λικέρ kahlua (προαιρετικά)\nΓια το παγωτό μπανάνα:\nΓια το παγωτό: Ξεφλουδίζετε τις μπανάνες, τις κόβετε σε λεπτές φέτες και τις τοποθετείτε στη κατάψυξη για 4-5 ώρες. Μετά τις πολτοποιείτε σε μπλέντερ, προσθέτετε και τη κουβερτούρα και χτυπάτε στο μπλέντερ για λίγο ακόμα. Αδειάζετε το παγωτό σε μεταλλικό μπολ μεσαίου μεγέθους και το βάζετε στη κατάψυξη μέχρι να το σερβίρετε.\nΠροθερμαίνετε το φούρνο σας στους 180 βαθμούς και λαδώνετε ένα ταψί με ειδικές υποδοχές για μάφινς (στην περίπτωση που χρησιμοποιήσετε φόρμα σιλικόνης, δεν χρειάζεται να τη λαδώσετε).\nΓια τα μάφινς: Σε ένα μεγάλο μπολ αναμιγνύετε καλά το αλεύρι, τη ζάχαρη, το κακάο το μπέικιν πάουντερ και το αλάτι. Προσθέτετε το καφέ, το σπορέλαιο και το λικέρ και ανακατεύετε καλά με έναν αυγοδάρτη, να ενωθούν όλα τα υλικά.\nΓεμίζετε με το μείγμα τις υποδοχές για μάφινς κατά τα 3/4 και τα ψήνετε για 20 λ περίπου ή μέχρι μια οδοντογλυφίδα που θα βυθίσετε στο κέντρο τους να βγεί στεγνή. Τα αφήνετε να κρυώσουν εντελώς και μετά τα σερβίρετε με μια μπάλα παγωτό στην επιφάνειά τους, πασπαλισμένα με σκόνη κακάο ή τρούφα κουβερτούρας.\nΣυνταγή: Υπέροχα σοκολατένια μάφινς και παγωτό μπανάνα νηστίσιμα\nΕίδατε πόσο εύκολο είναι να φτιάξετε Υπέροχα σοκολατένια μάφινς και παγωτό μπανάνα νηστίσιμα | Συνταγές ? Καλή όρεξη\nΔημοσιεύτηκε την 2019-03-21 Κατηγορίες Γλυκά με ΣοκολάταΕτικέτες για,και,μάφινς,μπανάνα,νηστίσιμα,Παγωτό,Σοκολατένια,Συνταγές,Συνταγή,ΥπέροχαΑφήστε το σχόλιό σας στο Συνταγή για Υπέροχα σοκολατένια μάφινς και παγωτό μπανάνα νηστίσιμα | Συνταγές\nΣυνταγή για Υπέροχα μπισκοτάκια με 3 υλικά | Συνταγές\nΣυνταγη για Υπέροχα μπισκοτάκια με 3 υλικά | Συνταγές\nΑναρτήθηκε στις 17/02/2019 σε Γλυκά – Επιδόρπια, Γλυκά με Σοκολάτα, Συνταγές\nΜια πανεύκολη συνταγή, για αρχάριους, για υπέροχα μπισκοτάκια με 3 υλικά. Σας δίνω και τη συνταγή (από εδώ) για σοκολατένια μπισκοτάκια και μπορείτε με λίγα υλικά να κάνετε δύο δόσεις , για άσπρα και μπισκοτάκια με κακάο και να τα απολαύσετε με το καφεδάκι σας, το γάλα σας, το αφέψημά σας.\nΓια λευκά μπισκότα:\n200 γρ. βούτυρο φρέσκο αγελάδος μαλακωμένο σε θερμοκρασία δωματίου\nξύσμα λεμονιού ή πορτοκαλιού ή βανίλια (προαιρετικά)\nΓια μπισκότα με κακάο:\nΠροθερμαίνετε το φούρνο στους 180 °C στις αντιστάσεις ή στους 170 °C στον αέρα και στρώνετε με χαρτί ψησίματος το ταψί του φούρνου.\nΒάζετε το βούτυρο και τη ζάχαρη σε μπολ και τα χτυπάτε για αρκετή ώρα μέχρι να αφρατέψει καλά το μείγμα και γίνει σαν κρέμα. Προσθέτετε σταδιακά το αλεύρι [και το κακάο, αν φτιάξετε τα μπισκοτάκια με κακάο] ή το ξύσμα ή τη βανίλια [αν το προτιμήσετε] και συνεχίζετε το χτύπημα μέχρι να έχετε ένα ομοιογενές μείγμα.\nΠλάθετε μπαλάκια στο μέγεθος ενός καρυδιού και τα στρώνετε στο ταψί του φούρνου. Πιέζετε τα μπαλάκια με ένα πιρούνι στην επιφάνειά τους για να πλατύνουν και να φτιάξετε το σχέδιο στην επιφάνεια των μπισκότων.\nΨήνετε τα μπισκοτάκια για 18 λ περίπου στο προθερμασμένο φούρνο. Ελέγχετε τα μπισκοτάκια από τα 16λ ψησίματος ανά ένα 1 λ, να μην τα αφήσετε να πάρουν πολύ χρώμα. Τα βγάζετε από το φούρνο και τα αφήνετε πρώτα στο ταψί να κρυώσουν και μετά να τα μεταφέρετε σε πιατέλα.\nΓια μισά άσπρα και μισά σοκολατένια κουλουράκια: Φτιάχνετε τη ζύμη με όλο το βούτυρο, όλη τη ζάχαρη αλλά με 260 γρ. αλεύρι. Ζυγίστε και χωρίστε τη ζύμη σε 2 ίσα μέρη.Βάζετε από μισή ζύμη σε δυο ξεχωριστά μπολ. Στο ένα προσθέτετε τα επιπλέον 40 γρ. αλεύρι και στο δεύτερο τα 30 γρ. κακάο και ανακατεύετε. Συνεχίζετε τη διαδικασία.\nΣυνταγή: Υπέροχα μπισκοτάκια με 3 υλικά\nΕίδατε πόσο εύκολο είναι να φτιάξετε Υπέροχα μπισκοτάκια με 3 υλικά | Συνταγές ? Καλή όρεξη\nΔημοσιεύτηκε την 2019-02-17 Κατηγορίες Γλυκά με ΣοκολάταΕτικέτες για,με,μπισκοτάκια,Συνταγές,Συνταγή,υλικά,ΥπέροχαΑφήστε το σχόλιό σας στο Συνταγή για Υπέροχα μπισκοτάκια με 3 υλικά | Συνταγές


Τραγωδία στην Εύβοια: Σοκάρουν οι μαρτυρίες των κατοίκων για τους νεκρούς... | Ελλάδα Ειδήσεις\nΓΡΑΦΕΙ: THETOC TEAM published 01 Απρ. 21 (20:03) | update: 01 Απρ. 21 (20:36)\nΤρεις προσαγωγές έκανε η ΕΛΑΣ\nΟι σοροί των άλλων δύο εργαζομένων μεταφέρθηκαν και παρελήφθησαν από ασθενοφόρο του ΕΚΑΒ.\nΠηγή βίντεο: egnomi.gr, eviathema.gr


RADAR: Ο ΑΓΡΥΠΝΟΣ ΦΡΟΥΡΟΣ: ΔΙΕΘΝΗΣ ΠΟΛΙΤΙΚΗ - ΕΘΝΙΚΑ ΞΕΦΤΙΛΙΚΙΑ: Από εδώ και πέρα τι κάνουμε κύριε Πάιατ;\nΔΙΕΘΝΗΣ ΠΟΛΙΤΙΚΗ - ΕΘΝΙΚΑ ΞΕΦΤΙΛΙΚΙΑ: Από εδώ και πέρα τι κάνουμε κύριε Πάιατ;\nΜε το Σκοπιανό ξέραμε πού και πώς θα καταλήξουμε. Σειρά έχουν το Αιγαίο, οι αγωγοί LNG στην Καβάλα και η ενέργεια.\nΕδώ τι κάνουμε κύριε Πάιατ;\nΑπό πού θα ξεκινήσουμε;\nΔεν πρέπει να ξέρουμε και εμείς τι σχέδια υπάρχουν για την Ελλάδα;\nΝα γνωρίζουμε τουλάχιστον τη σειρά. Και το σπουδαιότερο… Μήπως και βγουν τίποτε θεσούλες και μεροκάματα, τώρα που και ο ΟΟΣΑ μας βρίσκει προτελευταίους στην ανεργία του πλανήτη, με τελευταία την Νότια Αφρική;\nΓιατί αν τα σχέδια λένε πως πρέπει, πριν απ όλα, να κανονιστούν τα όρια μας στις έρευνες πετρελαίου και φυσικού αερίου στο Αιγαίο, ώστε και οι Έλληνες να ελπίζουν αλλά και να μην χαλάσουμε την "εξίσωση" στην εκμετάλλευση, καλό είναι να μας το πείτε από τώρα και να μη μας πιπιλάνε τα αυτιά οι κυβερνήσεις για σαρίκια και κελεμπίες...\nΑν όμως τα σχέδια, για την αποθήκευση και την μεταφορά LNG, από την Αλεξανδρούπολη και την Καβάλα (νέα Καρβάλη) προηγούνται, βάλτε κάποιον από την κυβέρνηση ΣΥΡΙΖΑ να μας τα εξηγήσει να χαρούμε και εμείς...\nΓιατί οι δουλειές που έχουν να κάνουν με τη διακίνηση φυσικού αερίου στην Ευρώπη (υπό τις αμερικάνικές ευλογίες, βεβαίως –βεβαίως...) όλο και κάτι θα φέρουν στην Βόρεια Ελλάδα και στα νοικοκυριά της που μετακομίζουν στην Βουλγαρία και, από μεθαύριο, και στα Σκόπια του ΝΑΤΟ και του ευρώ.\nΑν δεν μας τα βάλετε σε μια τάξη κύριε Πάιατ, ίσως μας βρουν πάλι εκείνα τα δύσμοιρα χάλια, του 2008-2009, που νομίζαμε ότι έχουμε την άνεση να συμφωνήσουμε με τον Πούτιν τον αγωγό της Αλεξανδρούπολης (θυμάστε τα ρεζιλίκια μας, δεν είναι έτσι;) λογαριάζοντας μέχρι και τα ενοίκια που θα παίρναμε από τον αγωγό.\nΒιαστήκαμε τότε και μας το δώσατε να το καταλάβουμε με την απόλυση της κυβέρνησης… που το φυσάγανε και δεν κρύωνε… Τυφλοί είμαστε φαίνεται και δεν βλέπαμε τους Βούλγαρους που έσκαγαν στα γέλια μαζί μας... Θέλαμε να κάνουμε τους κελεμπιοφόρους...\nΤέλος πάντων... ηθελέστα και παθέστα... που λέει ο λαός. Αλλά τώρα που περιμένουμε υπομονετικά την σειρά μας... για τα σχέδια που θα ακολουθήσουν στην πολιτική μας και στην οικονομία μας, είναι κακό να ξέρουμε και εμείς αν θα βγούμε στα Βαλκάνια, αν θα ενωθούμε με τους άλλους αγωγούς, αν συμφωνείτε να τα βρούμε με την Ιταλία ή αν θα υπολογίσουν και εμάς οι Ρώσοι στους περιφερειακούς αγωγούς, χωρίς να μας ανακατέψετε πάλι και να μας αλλάζετε τις κυβερνήσεις;\nΚαι ας πάμε λίγο πιο πέρα. Έρευνες πετρελαίου και φυσικού αερίου στην στεριά και εκεί κοντά στο Ιόνιο.\nΘα μπορέσουμε να κάνουμε όσες και όπου θέλουμε ή θα περιμένουμε πάλι το πράσινο φως από τον νέο χωροταξικό χάρτη για το ποιος και για το πόσο ενδιαφέρονται πριν απ όλους οι αμερικάνικές εταιρίες.\nΤο λέμε αυτό… για να μην ξεσηκωνόμαστε πάλι και χαλάμε τις ισορροπίες.\nΕμείς είδατε κύριε Πάιατ πόσο διστακτικοί είμαστε να ξανοιγόμαστε, από μόνοι μας, σε ψαξίματα όχι μόνο σε φυσικό αέριο, αλλά και σε χρυσό και ορυκτά και σε μεταλλεύματα.\nΤα αφήνουμε όλα θαμμένα, εκτός από τον λιγνίτη που έτσι και αλλιώς απαγορεύεται να τον χρησιμοποιήσουμε (αλλά βολευόμαστε με τους κομματικούς που μας πρήζουν για την ΔΕΗ…), περιμένοντας να δούμε τι λένε τα σχέδια...\nΚαι με την ενέργεια; Θα μας πείτε τελικά τι να κάνουμε με την ενέργεια; Θα μας αφήσετε να βγάλουμε από την μέση το κράτος και την ΔΕΗ για να τα δώσουμε εκεί που λένε τα σχέδια;\nΘα περάσουν δηλαδή στα άλλα χέρια… οι διασυνδέσεις και οι αλλαγές του συστήματος (θαλάσσιες και χερσαίες) ή θα πρέπει να έχουμε και το κράτος στην μέση για να αποφασίζουμε όλοι μαζί… Εσείς και εμείς.\nΜε το ΔΝΤ μας δοκιμάσατε, κύριε Πάιατ, και από τα δεξιά και από τα σοσιαλιστικά και από αριστερά... Είδατε ότι δεν βγάλαμε άχνα.\nΜε τα Σκόπια είδατε πως μετατρέψαμε την λαϊκή Βουλή μας σε λαϊκή αγορά με κάθε είδους φρούτα, μανάβηδες και μπακάληδες... Από τα σχέδια όμως δεν ξεφύγαμε πόντο…\nΔεν δικαιούμαστε λοιπόν τώρα να σας ζητήσουμε...\nνα μάθουμε τι άλλο θα ακολουθήσει και με ποια σειρά;\nΌχι γιατί μπορούμε να τα αλλάξουμε... Αλλά να, έτσι για να ξέρουμε…\nΕτικέτες ΓΕΩΠΟΛΙΤΙΚΑ, ΕΘΝΙΚΑ ΘΕΜΑΤΑ, ΕΘΝΙΚΗ ΔΥΣΦΗΜΙΣΗ, ΚΡΑΛΟΓΛΟΥ, ΞΕΦΤΙΛΙΚΙΑ